hotchpotch/miracl-hf-unified huggingface dataset:
ఆంధ్ర విశ్వవిద్యాలయం న్యాయ కళాశాల
" 'ఆంధ్ర విశ్వవిద్యాలయం న్యాయ కళాశాల' " 1945 లో స్థాపించబడిన ఆంధ్ర విశ్వవిద్యాలయం యొక్క ప్రాతినిధ్య కళాశాలలో ఒకటి.
ఈ న్యాయ కళాశాల 1945 సం.లో స్థాపించబడింది. ఈ న్యాయ కళాశాల పుట్టుకకు ఈ విశ్వవిద్యాలయం స్థాపకుడు, జ్ఞానం మరియు దూరదృష్టి గల కులపతి డాక్టర్ సి.ఆర్. రెడ్డి కి ఎంతగానో ఋణపడి ఉన్నది. ఈ కాలేజ్ ఆర్ట్స్, కామర్స్ మరియు లా కాలేజ్ శాఖల నుంచి ఒక భాగంగా ఉన్నప్పటికీ, కానీ ఏప్రిల్ 14, 1989 సం.న ప్రత్యేక న్యాయ కళాశాలగా పునర్నిర్మించబడింది. భారతదేశం యొక్క రాజ్యాంగ ప్రధాన శిల్పి డాక్టర్ భీంరావ్ రాంజీ అంబేద్కర్ గౌరవం సూచకంగా, ఈ కళాశాల (కాలేజ్) మే 10, 1991 సంవత్సరము నుండి ఆంధ్ర విశ్వవిద్యాలయం, డాక్టర్. బి.ఆర్. అంబేద్కర్ న్యాయ కళాశాల గా పేరు మార్చబడింది.
కందుల శ్రీనివాస రెడ్డి మెమోరియల్ ఇంజనీరింగ్ కళాశాల
కెఎస్‌ఆర్‌ఎమ్ ఇంజనీరింగ్ కళాశాల (" కందుల శ్రీనివాస రెడ్డి ఇంజనీరింగ్ మెమోరియల్ కళాశాలా' ) భారతదేశం నందు ఆంధ్ర ప్రదేశ్ రాష్ట్రంలో ఒక ఇంజనీరింగ్ కళాశాల. ఇది ఆంధ్ర ప్రదేశ్ యొక్క కడప నగరం వెలుపల, కడప నుండి చింతకొమ్మదిన్నె వెల్లే రహదారిలోని ఎర్రమాసుపల్లె వద్ద ఉన్నది. ఈ కళాశాల శ్రీ వెంకటేశ్వర విశ్వవిద్యాలయం, తిరుమల - తిరుపతి నకు అనుబంధముగా పని చేయు చున్నది. మాజీ కడప పార్లమెంటు సభ్యుడు కందుల ఓబుల రెడ్డి యొక్క కుమారుడు కందుల శ్రీనివాస రెడ్డి, న్యాయవిద్య చదువుతుండగా కొత్త డిల్లీలోని ఒక స్కూటర్ ప్రమాదంలో మరణించిన సందర్భముగా ఈ కళాశాల వారి జ్గ్నాపకంగా 1979 లో స్థాపించబడింది.
ఈ కళాశాల రాయలసీమ ప్రాంతంలోని ఫిబ్రవరి, 2007 సంవత్సరము లోని మొట్ట మొదటి ఇంజనీరింగ్ కళాశాల. దీని నినాదం చీకటిలో వెలుగులు(గా ఉంటుంది). వివిధ ఇంజనీరింగ్, పోస్ట్ గ్రాడ్యుయేట్ మరియు నిర్వహణ కోర్సులు అందుబాటులో ఉన్నాయి. ఇటీవల ఈ కళాశాల జవహర్‌లాల్ నెహ్రు టెక్నాలజీ విశ్వవిద్యాలయం, అనంతపురం, తో అనుబంధంగా ఉన్నది.
అందించబడే విద్యలు:
ఎం.టెక్‌లో
క్షవరం
క్షవరం అనగా వెంట్రుకలను సురక్షితంగా తొలగించే పద్ధతి. మానవులు తమ శరీరంపై అదనంగా పెరిగిన వెంట్రుకలను తొలగించుకోవడం ఒక మంచి అలవాటుగా చెప్పబడుతుంది.జుట్టు కత్తిరింపు, గుండు కొట్టించడం, గడ్డం గీసుకోవడం మరియు బాహుమూలలను శుభ్రం చేసుకోవడం... ఇవన్నీ క్షవరం కిందికి వస్తాయి.
రాతి యుగం నుండి మానవుడు దేహం పైని వెండ్రుకలు తొలగించుకొనేందుకు అనేక పద్ధతులు అవలంబించేవాడు. వీటి కొరకు మొదట పదునైన రాళ్ళు మరియు కొన్ని రకాల పసర్లు ఉపయోగించేవాడు. నాగరికత పెరిగే కొద్దీ రకరకాల పనిముట్లను ఉపయోగించి క్షవరం చేసుకొనేవాడు. ఇవన్నీ పూర్తిగా అసురక్షమైనవి. వీటివలన తీవ్ర రక్తస్రావం అయేది. కొన్నిసార్లు ప్రాణం మీదికి కూడా వచ్చేది. ఈ బాధలనుండి విముక్తిని పొందడానికి క్షవరం చేసిన తర్వాత అనేక ఔషధాలను ఉపయోగించవలసి వచ్చేది. మొదట్లో ఎవరి క్షవరం వారు చేసినప్పటికీ తర్వాత ఈ పని చేయడానికి ఒక ప్రత్యేక వర్గం అవతరించారు. వారిని మంగలిగా పిలిచేవారు. వ్యక్తుల స్థితిగతులను బట్టి వారికి మంగలి సేవలు అందుబాటులో ఉండేవి. రాజులు మరియు ధనవంతులకు ప్రత్యేక క్షురకులు ఉండేవారు. వీరు ఇతరులకు క్షవరం చేసేవారు కాదు.
డా.బి.ఆర్.అంబేద్కర్ విశ్వవిద్యాలయము, శ్రీకాకుళం
"డా.బి.ఆర్.అంబేద్కర్ విశ్వవిద్యాలయము, శ్రీకాకుళం" ఆంధ్ర ప్రదేశ్ రాష్ట్ర ప్రభుత్వం, హయ్యర్ ఎడ్యుకేషన్ (యుఈ.II) శాఖ, జి.వో.ఎంఎస్ నం.89, తేదీ 25/06/2008 ద్వారా స్థాపించడం జరిగింది. ఈ విశ్వవిద్యాలయము హయ్యర్ ఎడ్యుకేషన్, (యుఈ.II) విభాగం జివో ఎంఎస్ తో: 138, తేదీ 28/07/2008 ద్వారా శ్రీకాకుళం జిల్లా విద్యా సౌకర్యాలు పెంపొందించుటకు మరియు జిల్లా ప్రజల యొక్క విద్యా అవసరాలు తీర్చడానికి. ఒక దృష్టితో ఏర్పాటు చేయబడింది.
మానవసేవ (పత్రిక)
మానవసేవ పత్రిక 20వ శతాబ్దం మొదటిభాగంలో ప్రచురించబడిన తెలుగు సచిత్ర మాసపత్రిక.,
ఇది సత్యవోలు అప్పారావు గారిచే శ్రీవిద్యానిలయ ముద్రణాశాల యందు ముద్రించబడి ప్రకటించబడింది.
దీనికి శ్రీ రాజా రావు వేంకట కుమార మహీపతి సూర్యారావు బహద్దూరు గారు మరియు శ్రీ రాజా నాయని వేంకట రంగారావు బహద్దూరు గారు రాజపోషకులుగా విరాళాలందించారు.
కొల్లాయిడ్
కొల్లాయిడ్స్ ను తెలుగులొ కాంజికాభము అంటారు. పదార్దాలను వాటి వ్యాపన ధర్మాలు ఆధారంగా రెండు విధాలుగా వర్గీకరించారు. అవి క్రిష్తలాయిడ్స్ అనగా స్పటికాలను పొలినవి మరియు కొల్లాయిడ్స్ అనగా గంజిని పొలినవి. నిజ ద్రావణం లొని ద్రావితం యొక్క కణ పరిమాణం పెరిగితే కొల్లాయిడ్ ద్రావణం ఏర్పడుతుంది. కొల్లాయిడ్ ద్రావణాలు విజాతి ద్రావణాలు. వీటిలో సాధారణంగా రెండు ప్రావస్థలు ఉంటాయి అవి విక్షిప్త ప్రావస్థ మరియు విక్షెప ప్రావస్థ. విక్షిప్త ప్రావస్థ ని ఒక నిజ ద్రావణంలొని ద్రావితంతో సరిపొల్చవచు. దీనిని అంతర్ ప్రావస్థ అని కూడా వ్యవహరించవచ్చు. ఇది ఘన, ద్రవ మరియు వాయు స్థితులలొ ఉండవచ్చు. విక్షెప ప్రావస్థ ని ఒక నిజ ద్రావణంలొని ద్రావణితో సరిపొల్చవచు. దీనిని బాహ్య ప్రావస్థ అని కూడా వ్యవహరించవచు. ఇది కూడా ఘన, ద్రవ మరియు వాయు స్థితులలొ ఉండవచ్చు.
కొల్లాయిడ్ ద్రావణాలను మూడు రకాలుగా వర్గీకరించారు అవి
విక్షెప యానకం మరియు విక్షిప్త ప్రావస్థ భౌతిక స్థితులను బట్టి కొల్లయిడ్స్ ను అనేక రకాలుగా వర్గికరించవచ్చు.
కొల్లాయిడ్ ద్రావణాలను విక్షెపణం మరియు సాంద్రీకరణం అను రెండు పధతులు ఉపయోగించి తయారుచేస్తారు.
ఈపూరులంక
"ఈపూరులంక" గుంటూరు జిల్లా, కొల్లూరు (గుంటూరు జిల్లా) మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
ప్రాథమిక ఆరోగ్య కేంద్రం లేదు. నర్సు గూడా నెలకొకసారి గూడా రాదు. తీవ్ర అనారోగ్యానికి గురైతే 18 కి.మీ. దూరంలోని కొల్లూరు గ్రామం వెళ్ళవలసినదే. 
వెలగవు.
ఈ గ్రామ పంచాయతీకి భవనం లేదు. మండలంలో పంచాయతీకి భవనం లేని గ్రామం ఇదొక్కటే.
ఈ గ్రామాన్ని ఆకర్షణీయ గ్రామం (స్మార్ట్ విలేజ్) గా అభివృద్ధి చేయడానికై, కడప జిల్లా రాజంపేట డి.ఎస్.పి. శ్రీ ఓలేటి అరవిందబాబు, ఈ గ్రామాన్ని దత్తత తీసుకున్నారు. [2]
[2] ఈనాడు గుంటూరు సిటీ; 2015,డిసెంబరు-15; 35వపేజీ.
సత్రశాల
పల్నాడులో వీరభాగవత క్షేత్రమని విఖ్యాతి పొందిన సత్రశాల గుంటూరుజిల్లాలో ప్రముఖ శైవ క్షేత్రంగా వెలుగొందుతోంది. శ్రీ గంగా భ్రమరాంబ సమేత మల్లికార్జునస్వామి కొలువైన ఈ పుణ్యక్షేత్రం మాచెర్లకి సుమారు 25 కిలోమీటర్ల దూరంలో రెంటచింతల మండలం, జెట్టిపాలెం సమీపంలోని కృష్ణానది ఒడ్డన కలదు.
సత్రశాలలో మల్లేశ్వరలింగాన్ని విశ్వామిత్రుడు ప్రతిష్ఠించాడు. క్రీ.శ.1244లో కాకతీయ సామంతుడు మహామండలేశ్వర కాయస్థ అంబదేవుడు సత్రశాలలోని స్వయంభూ శ్రీమహాదేవుని ఆలయానికి మార్గళి ఉత్సవం జరపడానికి ఏర్పాట్లు చేశాడు. ఆ ప్రాంతంలో వసూలైన సుంకాలను దేవాలయ దైవ, ధూప, నైవేధ్యాలకు ఉపయోగించాలి. మహర్షులు అనేక దీర్ఘ సత్రయాగాదులు చేస్తూ ఈశ్వరాధాన చేసిన మహాస్థలమగుటచేత ఈ క్షేత్రరాజమును సత్రశాల అనే పేరు వచ్చిందని ప్రతీతి. పాల్కురికి సోమనాథులకు సమాకాలికుడైన గోదావరి మండలం పట్టస గ్రామానికి చెందిన యథావాక్కుల అన్నమయ్య ఈ పుణ్యభూమికి వచ్చి మల్లేశ్వరస్వామివారిని సేవించుచు శా.శ 1164 లో సర్వేశ్వర శతకము రచించి యిచ్చటనే సిద్ధి పొందినట్లు ప్రతీతి. విశ్వామిత్రుడు బ్రహ్మరిషి అనబడే మహొన్నత పదవి కోసం సత్రయాగం చేయుట చేత ఈ ప్రదేశంకు సత్రశాల అనియు, శ్రీ మహా విష్ణువు బలిచక్రవర్తి గర్వము అణుచుటకు వామనరూపము దాల్చిన ఈ వనమును సిద్ధవనం అనియు, శ్రీరాముడు అస్త్రశస్త్రంబులచే ఛత్రాకారము నిర్మించుటచే శస్త్రశాల అనియు నామధేయము ఏర్పడిందని ప్రతీతి.
సత్రశాల క్షేత్రమున అనేక ప్రాచీన శివాలయాలు ఉన్నాయి. ఈ క్షేత్రమున భ్రమరాంబ, మల్లిఖార్జునుడు, శివకేశ భేదరహితముగా శ్రీ కుమారస్వామి, శ్రీ వేంకటేశ్వరస్వామి, శ్రీ కాశీ అన్నపూర్ణ, శ్రీ విశ్వేశ్వరుడు, శ్రీ కాలభైరవుడు, శ్రీ చీకటి మల్లయ్యస్వామి, శ్రీ బ్రహ్మదేవుడు, శ్రీ ఆంజనేయస్వామి, అమరలింగేశ్వరుడు, సంతానమల్లిఖార్జునుడు, శ్రీచెన్నకేశవస్వామి, శ్రీ ఉత్తరేశ్వరస్వామి దేవాలయాలు ఉన్నాయి. ప్రతి ఏటా ఆషాఢ శుద్ధ ఏకాదశి వ్యాస పూర్షమ, మహా శివారాత్రి పర్వదినాలలో ఇక్కడికి అధిక సంఖ్యలో భక్తులు తరలివచ్చి స్వామి వారిని దర్శించుకుంటారు. తెలంగాణ రాష్ట్రం నుంచి కూడా పెద్ద ఎత్తున భక్తులు కృష్ణానదిలో తోట్టి, లాంచీల ద్వారా కృష్ణానది దాటి ఈ క్షేత్రాన్ని దర్శించుకుంటారు. కృష్ణా పుష్కరాలు సమయం భక్తులు పోటేత్తుతారు. ఈ క్షేత్రంలో శ్రీశైలం వలే అన్ని కులముల వారిక సత్రాలు ఉన్నాయి. ఈ సత్రాలులో వసతి, బోజన సదుపాయాలు ఉంటాయి.
బ్రహ్మర్షి అవుటకు విశ్వామిత్రుడు ఇచ్చట యాగం చేముచుండను. దైదా కుమారుడైన కాకాసురడును రాక్షసుడు తోటి రాక్షసులను వెంటబెట్టుకొని విశ్వామిత్రడు నిష్టను బగ్నము చేయదలచి కావ్..కావ్ అని వాయురోధన చేయుచుండెను. ఆ రోధనలుకు ఆగ్రహించిన విశ్వామిత్రడు అవి నిజమైన కాకులని భావించి ఈ నీచ కాకులు ఈ ప్రాంగణములో ఎక్కడా వాలినా జీవము పోవుగాక అని శపించెను అని స్థలపురాణం. దీంతో ఈ ప్రాంతంలో నేటికి కాకులు వాలవు.
శివరాత్రి సమయంలో ఇక్కడికి భక్తులు రాక అధికంగా ఉంటుంది. సత్రశాల సమీపంలోని అన్ని గ్రామాల ప్రజలు శివరాత్రి రోజున ప్రభలు కట్టుకొని ఇక్కడికి వచ్చి, శివరాత్రి రోజున జాగరణ చేస్తారు. ఈ సందర్భంగా ఇక్కడ జరిగే సాంస్కృతిక కార్యక్రమాలు భక్తులను విశేషంగా ఆకర్షిస్తాయి.
సత్రశాల క్షేత్రమున శ్రీశైలంలో అన్ని కులమలవారికి ఏవిందగానయితే సత్రములు గలవో ఇచ్చట కూడా అన్ని కులములవారికి సత్రములు గలవు. ఆర్యవైశ్య, రెడ్డి సమాఖ్య, కాకతీయ కమ్మ సంఘం, కాపు సంఘం, వీర క్షత్రీయ, రజక, తొగటి, పెరిక, గౌడ, మేరు, విశ్వబ్రాహ్మణ, నాయిబ్రాహ్మణ, వడ్డెర సంఘాలకు సత్రములు ఉన్నాయి.
గుంటూరుకు 125కిమీ మాచెర్లకు 20కిమీ దూరంలో గోలి, మల్లవరం, జెట్టిపాలెం గ్రామాలకు సమీపంలో ఈ సత్రశాల క్షేత్రం ఉంది. గుంటూరు, మాచర్ల నుంచి బస్సు ద్వారా పాలువాయి జంక్షన్ కు చేరుకోవాలి. అక్కడి నుంచి ఆటోద్యారా 6 కీమీ దూరంలో ఉన్న సత్రశాలకు చేరుకోవచ్చును
శారదా అశోకవర్థన్
శారదా అశోకవర్థన్ ఆకాశవాణి శ్రోతలకూ, దూరదర్శన్ ప్రేక్షకులకూ తెలుగు సాహితీలోకానికి సుపరిచితమైన పేరు. ఆమె నాటకాలు, నాటికలు, సంగీత రూపకాలు, పాటలు వ్రాసింది. నవలలు, కథలు వివిధ పత్రికల్లో ప్రచురించబడ్డాయి. బాలసాహిత్యంలోనూ ప్రశంసనీయమైన కృషి చేసింది.
ఈమె వ్రాసిన కొన్ని లలిత గీతాల జాబితా
నలందా జిల్లా
బీహార్ రాష్ట్ర 38 జిల్లాలలో నలందా జిల్లా (హిందీ:) ఒకటి. బీహార్ షరీఫ్ పట్టణం జిల్లాకేంద్రంగా ఉంది.
1976లో పాట్నా జిల్లా నుండి కొంత భూభాగం వేరుచేసి నలందా జిల్లా రూపొందించబడింది.
నలందా జిల్లా వైశాల్యం 2355 చ.కి.మీ. ఇది కెనడా లోని కార్న్‌వాల్ ద్వీపం వైశాల్యానికి సమానం. జిల్లాలో ప్రధానంగా ఫల్గు, మొహన్, జిరాయన్ మరియు కుంభారి నదులు ప్రవహిస్తున్నాయి. జిల్లా పాట్నా డివిషన్‌లోభాగంగా ఉంది.
కొత్తాగా స్థాపించబడిన ఆర్డినెంస్ ఫ్యాక్టరీ దేశంలోని 41 ఇండియన్ ఆర్డినెంస్ ఫ్యాక్టరీలలో ఒకటి. దీనిని డిఫెంస్ మంత్రిత్వశాఖ స్థాపించింది. నలందాలో ఆర్టిల్లరీ షెల్స్‌ను తయారు చేయడానికి ఈ సంస్థ స్థాపించబడ్జింది.
2006 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో నలందా జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న బీహారు రాష్ట్ర 36 జిల్లాలలో ఈ జిల్లా ఒకటి..
1978లో నలందా జిల్లాలో 36కి.మీ విస్తీర్ణంలో " రాజ్‌గిర్ విల్డ్ లైఫ్ శాంక్చ్యురీ " స్థాపించబడింది. .
నలందా జిల్లా త్వరితగతిలో అభివృద్ధి చెందుతూ ఉంది. అంతర్జాతీయ మరియు జాతీయ పర్యాటకులను " నలందా విశ్వవిద్యాలయం " విపరీతంగా ఆకర్షిస్తుంది. పర్యాటకుల రాకవలన ప్రాతీయ వాసుల ఆర్థికంగా అభివృద్ధికి సహకరిస్తుంది.
ఎయిర్ఆసియ ఇండియా
ఏయిర్ ఆసియా ఇండియా అనే సంస్థ ఇండో-మలేషియన్ కు చెందిన అతి తక్కువ ఛార్జీలతో ప్రయాణికులను తీసుకెళ్లే విమానాయాన సంస్థ. ఫిబ్రవరి 19, 2013లో ఏయిర్ ఆసియాతో కలిసి మరికొన్ని వ్యాపార సంస్థలు చేసుకున్న సంయుక్త ఒప్పందం ప్రకారం బెరహాడ్ సంస్థకు 49 శాతం వాటా, టాటా సన్స్ కు 30 శాతం వాటా మరియు టెలెస్టా ట్రేడ్ ప్యాలేస్ మిగతా 21 శాతం వాటాను కలిగి ఉన్నాయి. ఏయిర్ ఆసియా ఇండియా కార్యకలాపాలు జూన్ 12, 2014 నుంచి ప్రారంభమయ్యాయి.
భారత దేశంలో రాయితీతో విమాన సేవలు అందిస్తోన్న తొలి విదేశీ సంస్థ ఏయిర్ ఆసియా ఇండియా. సగటున ఒక్కో విమానంలో 52 శాతం ప్రయాణీకుల సామర్థ్యంతో ఈ సంస్థ నడుస్తోంది. రాబోయే మూడేళ్లలో 100 శాతం తన ఇంధన అవసరాలు తీర్చుకుంటూనే ప్రతి 25 నిమిషాలకో విమాన సర్వీసును నడపాలని యోచిస్తోంది.
ఏయిర్ ఆసియా కార్యకలాపాలను భారత్ లో ప్రారంభించాలని ఆ సంస్థ 2012లోనే యోచించింది. ఈ క్రమంలోనే 2013 ఫిబ్రవరిలో భారత ప్రభుత్వం 49 శాతం విదేశీ ప్రత్యక్ష పెట్టుబడులకు ఆమోదం తెలిపింది. దీంతో విదేశీ పెట్టుబడుల ప్రోత్సాహక బోర్డు(ఎఫ్.ఐ.పి.బి.)కు ఏయిర్ ఆసియా దరఖాస్తు చేసుకుంది. టాటా సన్స్ మరియు టెలిస్ట్రా ట్రేడ్ ప్యాలెస్ తో సంయుక్త భాగస్వామ్యంలో ఈ సంస్థను ఏర్పాటు చేస్తున్నట్లు ఏయిర్ ఆసియా ప్రకటించింది. మొదట్లో చెన్నై అంతర్జాతీయ విమానాశ్రయం స్థావరంగా 2 టైర్, 3 టైర్ నగరాల్లో మాత్రమే తన కార్యకలాపాలు ప్రారంభించాలని భావించింది. కానీ ఆ తర్వాత తన స్థావరాన్ని బెంగళూరుకు మార్చుకుని తొలి విమాన సర్వీసును బెంగళూరు – గోవా మధ్య నడిపించారు.
ప్రాథమికంగా ఏయిర్ లైన్ లో 50 మిలియన్ల అమెరికన్ డార్లు పెట్టుబడ్డి పెట్టాలని ఏయిర్ ఆసియా భావించింది. తన కార్యాకలాపాల విస్తరణ కోసం దేశవ్యాప్తంగా ఉన్న ఆన్ లైన్, ఆప్ లైన్ల ప్రయాణ ఏజెంట్లతో ఒప్పందాలు కూడా చేసుకుంది. మార్చి 3, 2013న ఏయిర్ ఆసియాకు సరుకల రవాణా చేసేందుకు, విమానాలు అద్దెకు తీసుకునేందుకు , ఆ తర్వాత ప్రయాణికులను తీసుకెళ్లేందుకు ఎఫ్.ఐ.పి.బి. అనుమతినిచ్చింది. ఏయిర్ ఆసియా భారత్ దేశంలో ఏయిర్ ఆసియా(ఇండియా) ప్రయివేట్ లిమిటెడ్ పేరుతో మార్చి 28, 2013న సంస్థను ప్రారంభించారు.
తుది ప్రక్రియలో భాగంగా విమాన సర్వీసులను నిర్వహించేందుకు అనుమతి కోసం 2014లో మే 1, 2 తేదీల్లో చెన్నై నుంచి కోచి, బెంగళూరు నుంచి కోల్ కతాకు విమానాలను ప్రయోగాత్మకంగా నడిపించారు. తొలి విమాన సర్వీసులు జూన్ 12 నుంచి బెంగళూరు నుంచి గోవాకు నడిపించారు.
సంస్థ ప్రారంభంలో రతన్ టాటాను ఏయిర్ ఆసియా ఇండియా బోర్డుకు ముఖ్య సలహాదారుగా నియమించారు. మే, 15, 2013 నాడు మేనేజ్ మెంట్ కన్సల్టెంట్ గా పనిచేస్తున్న మిట్టూ చాండిల్యాస్ ను ముఖ్య కార్యనిర్వహణాధికారిగా ఏయిర్ ఆసియా నియమించింది. మరో నెల తర్వాత జూన్ 17, 2013నాడు భారత్ లోని సాఫ్ట్ వేర్ సంస్థ అయిన టాటా కన్సల్టెన్సీ సర్సీసులో నాన్ ఎక్జుక్యూటివ్ వైస్ ఛైర్మన్ గా పనిచేస్తున్న ఎస్. రామోదరాయ్ ను ఏయిర్ లైన్ ఛైర్మన్ గా నియమించారు.
ఏయిర్ ఆసియా ఇండియా ప్రపంచవ్యాప్తంగా బంగ్లాదేశ్, మయన్మార్, థాయిలాండ్, ఇండోనేషియా, సింగపూర్, సౌత్ కొరియా, మలేషియా, వియత్నాం, బ్రూనై, కంబోడియా, పిలిప్పిన్స్, శ్రీలంక, తైవాన్, లావోస్, భారత్, ఆస్ట్రేలియా, న్యూజీలాండ్, యునైటెడ్ కింగ్ డమ్ దేశాల్లోని 400 గమ్య స్థానాలకు ఈ విమాన సర్వీసులు నడుస్తున్నాయి.
భారత్ లోని ఈ క్రింది ప్రదేశాల నుంచి విమానాలు నడుస్తున్నాయి.
ఏయిర్ ఆసియా ఇండియా సంస్థ ఏయిర్ బస్ A 320-200 విమాన సర్వీసును నడిపించాలని ఆలోచిస్తోంది. ఆరంభంలో 2 లేదా 3 A-320లను నడిపించి ఆ తర్వాత సంఖ్య పెంచాలని యోచించింది. ప్రస్తుత 2014 చివరిలోగా మరో A-320 విమాన సర్వీసులను ప్రవేశపెట్టి, 2014-15 ఆర్థిక సంవత్సరంలో మరో 14 A-320 విమానాలను నడిపించాలని లక్ష్యంగా నిర్ణయించింది.
ఏయిర్ ఆసియా ఇండియా విమానం
అధికారిక వెబ్ సైట్
వాసా ప్రభావతి
1941లో తూర్పు గోదావరి జిల్లా, ఆత్రేయపురంలో జన్మించింది. సరోజినీనాయుడు వనితా మహావిద్యాలయలో రీడర్‌గా పనిచేసి పదవీ విరమణ చేసింది.
ఫీలే ల్యాండర్
తోకచుక్కపై దిగిన తొలి ల్యాండర్ ఫీలే ల్యాండర్. ఐరోపా అంతరిక్ష సంస్థ (ఈసా) కు చెందిన రోసెట్టా వ్యోమనౌక 2004లో నింగిలోకి వెళ్లి పదేళ్లుగా ‘67పీ/చుర్యుమోవ్-గెరాసిమెంకో’ అనే తోకచుక్కను వెంటాడుతూ 2014 సెప్టెంబరులో దాని సమీపంలోకి చేరి దాని చుట్టూ తిరుగుతూ నవంబరు 12, 2014 న ఈ ల్యాండర్ ను తోకచుక్కపై జారవిడిచింది. ఖగోళ చరిత్రలో తొలిసారిగా తోకచుక్కను చేరుకున్న ఈ ఘటన ఒక అద్భుత ఘట్టంగా ఆవిష్కృతం అయింది. ఈ ఘటనతో ఒక తోకచుక్కపై తొలిసారిగా వ్యోమనౌకను చేర్చిన ఘనతను ఐరోపా అంతరిక్ష సంస్థ (ఈసా) సొంతం చేసుకుంది. 450 కోట్ల ఏళ్ల క్రితం సౌరకుటుంబం ఏర్పడినప్పటి పరిస్థితుల గురించి తెలుసుకొనేందుకు తోకచుక్కలపై అధ్యయనం సహకరిస్తుందని ఈసా సుమారు 160 కోట్ల డాలర్ల ఖర్చుతో ఈ ప్రయోగాన్ని చేపట్టింది.
ప్రతి ఆరున్నరేళ్లకోసారి సూర్యుడిని చుట్టి వస్తున్న 67పీ తోకచుక్క సెకనుకు 18 కిలోమీటర్ల వేగంతో ప్రయాణిస్తూ 12 గంటలకు ఒకసారి తనచుట్టూ తాను తిరుగుతోంది. 67పీ తోకచుక్కపై ల్యాండర్ ను దించడానికి రోసెట్టా వ్యోమనౌక దాని చుట్టూ తిరుగుతూనే తోకచుక్క సమీపానికి వెళ్లి ఈ ల్యాండర్ ను జారవిడిచింది. తోకచుక్కను చేరుకున్న ఈ ల్యాండర్ తోకచుక్కపై తన మరలను దించి గట్టిగా పట్టుకున్నది.
రోసెట్టా వ్యోమనౌక
తోకచుక్కపై దిగిన తొలి ఫీలే ల్యాండర్ ను వదలిన వ్యోమనౌక రోసెట్టా . ఐరోపా అంతరిక్ష సంస్థ (ఈసా) కు చెందిన ఈ రోసెట్టా వ్యోమనౌక 2004లో నింగిలోకి వెళ్లి పదేళ్లుగా ‘67పీ/చుర్యుమోవ్-గెరాసిమెంకో’ అనే తోకచుక్కను వెంటాడుతూ 2014 సెప్టెంబరులో దాని సమీపంలోకి చేరి దాని చుట్టూ తిరుగుతూ నవంబరు 12, 2014 న ఫీలే ల్యాండర్ను తోకచుక్కపై జారవిడిచింది. ఖగోళ చరిత్రలో ల్యాండర్ ను తొలిసారిగా తోకచుక్కను చేర్చిన ఈ ఘటన ఒక అద్భుత ఘట్టంగా ఆవిష్కృతం అయింది. ఈ ఘటనతో ఒక తోకచుక్కపై తొలిసారిగా వ్యోమనౌకను చేర్చిన ఘనతను ఐరోపా అంతరిక్ష సంస్థ (ఈసా) సొంతం చేసుకుంది. 450 కోట్ల ఏళ్ల క్రితం సౌరకుటుంబం ఏర్పడినప్పటి పరిస్థితుల గురించి తెలుసుకొనేందుకు తోకచుక్కలపై అధ్యయనం సహకరిస్తుందని ఈసా సుమారు 160 కోట్ల డాలర్ల ఖర్చుతో ఈ ప్రయోగాన్ని చేపట్టింది.
ప్రతి ఆరున్నరేళ్లకోసారి సూర్యుడిని చుట్టి వస్తున్న 67పీ తోకచుక్క సెకనుకు 18 కిలోమీటర్ల వేగంతో ప్రయాణిస్తూ 12 గంటలకు ఒకసారి తనచుట్టూ తాను తిరుగుతోంది. 67పీ తోకచుక్కపై ల్యాండర్ ను దించడానికి ఈ వ్యోమనౌక దాని చుట్టూ తిరుగుతూనే తోకచుక్క సమీపానికి వెళ్లి ల్యాండర్ ను జారవిడిచింది. తోకచుక్కను చేరుకున్న ల్యాండర్ తోకచుక్కపై తన మరలను దించి గట్టిగా పట్టుకున్నది.
ఆరవల్లి
గుజరాత్ రాష్ట్ర 33 జిల్లాలలో ఆరవల్లి జిల్లా (గుజరాతీ : અરવલ્લી જીલ્લો) ఒకటి. మొదస పట్టణం జిల్లాకేంద్రంగా ఉంది. 2013 ఆగస్టు 15న గుజరాత్ ప్రభుత్వం ప్రకటించిన 7 జిల్లాలలో ఇది ఒకటి.
గుజరాత్ మరియు రాజస్థాన్ ఆరవల్లి పర్వతావళి జిల్లాలో ఉన్న కారణం జిల్లాకు ఈ పేరు వచ్చింది. . గుజరాత్ ప్రభుత్వ రికార్డులు ఆరవల్లి పర్వతావళిలోని 
అరసూర్ శాఖ జిల్లాలోని దంతా, మొదస మరియు శ్యామల్జీ తాలూకాలలో ఉందని తెలియజేస్తున్నాయి.
2013లో గుజరాత్ ప్రభుత్వం అంగీకారం పొందిన 7 జిల్లాలలో ఇది ఒకటి. జిల్లాలో దీర్ఘకాలంగా గిరిజన ప్రజలు అధికంగా నివసిస్తున్నారు. 2012లో గుజరాత్ రాష్ట్ర అసెంబ్లీ ఎన్నికలు ప్రకటించిన తరువాత అప్పిటి అధికారంలో ఉన్న " భారతీయజనతా పార్టీ " 7 కొత్త జిల్లాల ఏర్పాటును ప్రతిపాదించింది.
బనస్ కాంతా జిల్లాలోని మొదస, మల్పుర్, ధన్సుర, మెఘరాజ్, భిలోద మరియు భయద్ తాలూకాలను వేరు చేసి ఆరవల్లి జిల్లా రూపొందించబడింది.
జిల్లాలోని మెఘరాజ్, మల్పూర్ మరియు భిలోడా తాలూకాలలో గిరిజన ప్రజలు అధికంగా నివసిస్తున్నారు. జిల్లాలో 676 గ్రామాలు, 306 గ్ర్రమపంచాయితీలు ఉన్నాయి. జిల్లా జనసంఖ్య 1,27 మిలియన్లు. గుజరాత్ రాష్ట్రంలో అత్యధిక అక్షరాస్యత కలిగిన జిల్లాగా ఆరవల్లి జిల్లా గుర్తించబడుతుంది.
జిల్లాలో పలు బౌద్ధ అవశేషాలు మరియు శ్యామల్జీ వంటి ఆధ్యాత్మిక కేంద్రాలు ఉన్నాయి.
ఆరవల్లి జిల్లాలో 500 మె.వా విద్యుత్తును ఉత్పత్తి చేయగలిగిన ప్రైవేట్ రంగానికి చెందిన మొదటి " సోలార్ పవర్ ప్లాంట్ " ఉంది. జిల్లా పారిశ్రామికంగా వెనుకబడి ఉంది. 
జిల్లాలో పెద్ద పరిశ్రమలు ఏమీ లేనప్పటికీ మొదసా, భిలోడా మరియు ధంసురా తాలూకాలలో చిన్నతరహా పరిశ్రమలు ఉన్నాయి. జిల్లాలో ప్రధానంగా మజుం నది ప్రవహిస్తుంది. మజుం నది మీద రెండు ఆనకట్టలు నుర్మించబడ్డాయి.
బొటాద్
Botad District (Gujarati: બોટાદ જિલ્લો) is a newly formed district of the state of Gujarat, India on August 15, 2013 along with several other new districts on the 67th Independence Day of India.[1] Botad city is the administrative headquarters of the district.
This district is surrounded by Bhavnagar district in South East, surendranagar district in North and north west, Amreli district in southwest, amadavad district in north east and Rajkot district in west.
Botad website : www.botadcity.com
Gujarat chief Minister Narendra Modi added another name to the list of districts which will come to existence from January 26, 2013.
The new district of Botad has been carved out from Bhavnagar and Ahmedabad. The area is 2,564 km2 and density of 255 per km2. District consists of four talukas.[citation needed]
1. Botad,
2. Gadhada,
3. Barvala,
4. Ranpur
The district has a population of 652,556 according to a 2011 census area is 2,564 km2 and density is 255 km2 .
http://deshgujarat.com/2013/08/13/maps-of-gujarats-new-7-districts-and-changes-in-existing-districts/
http://articles.timesofindia.indiatimes.com/2013-08-14/ahmedabad/41408891_1_districts-talukas-independence-day
గిర్ సోమనాథ్
గుజరాత్ రాష్ట్ర 33 జిల్లాలలో గిర్ సోమనాథ్ జిల్లా ఒకటి. వెరవల్ పట్టణం జిల్లాకేంద్రంగా ఉంది. జిల్లా జనసంఖ్య 3.5 లక్షలు. జునాగఢ్ జిల్లా నుండి ఈ జిల్లాను వేరు చేసిన తరువాత వైశాల్యపరంగా గిర్ సోమనాథ్ జిల్లా జునాగఢ్ జిల్లాకంటే చిన్నదిగా ఉంది. 2013 ఆగస్టు 15 న గుజరాత్ రాష్ట్ర ప్రభుత్వం ప్రకటించిన 7 జిల్లాలలో ఇది ఒకటి. 
గిర్ సోమనాథ్ జిల్లాలో వెరవ, తలల, కొడినార్, ఉన మరియు గిర్ గధడ తాలూకాలు ఉన్నాయి.
గిర్ సోమనాథ్ జిల్లాలో ఉన్న గిర్ అరణ్యాలలో సింహాలు, జింకలు, కోతులు మరియు పలు పక్షిజాతులు మరియు జంతువులుఉన్నాయి. ఆసియన్ సింహాలు గిర్‌అరణ్యాలలో మాత్రమే కనిపిస్తున్నాయి..
లక్ష్మీకాంత్ పర్సేకర్
గోవా రాష్ట్రానికి చెందిన ప్రముఖ రాజకీయ నాయకుడైన లక్ష్మీకాంత్ పర్సేకర్ జూలై 4, 1956న జన్మించారు. భారతీయ జనతా పార్టీకి చెందిన లక్ష్మీకాంత్ 2014, నబంవరు 8న గోవా ముఖ్యమంత్రిగా పదవి చేపట్టారు.
లక్ష్మీకాంత్ పర్సేకర్ 1956, జూళై 4న గోవాలోని హార్మల్ గ్రామంలో జన్మించారు. 1980లో పనాజీ నుంచి ఎమ్మెస్సీ పట్టా పొందారు. 1981లో బీఎడ్ కూడా పూర్తిచేసి హార్మల్ పంచక్రోషి పాఠశాల ప్రిన్సిపాల్‌గా విధులు నిర్వహించారు.
విద్యార్థి దశలోనే రాష్ట్రీయ స్వయంసేవక్ సంఘ్ వైపు ఉన్న పర్సేకర్ 1999, 2002లలో గోవా శాసనసభ ఎన్నికలలో పోటీచేసి పరాజయం పొందిననూ 2007, 2012లలో భారతీయ జనతా పార్టీ తరఫున విజయం సాధించారు. 2014 నవంబరులో గోవా ముఖ్యమంత్రిగా ఉన్న మనోహర్ పారికర్ కేంద్రమంత్రిగా నియమితులు కావడంతో ఈయనకు ముఖ్యమంత్రి పదవి వరించింది.
విక్రమ సింహపురి విశ్వవిద్యాలయము
విక్రమ సింహపురి విశ్వవిద్యాలయం (VSU) భారతదేశంలో ఆంధ్ర ప్రదేశ్ రాష్ట్రము, నెల్లూరు జిల్లాలో ఒక విశ్వవిద్యాలయం ఉంది. ఈ విశ్వవిద్యాలయం ఆరు కోర్సులుతో 2008 సం.లో స్థాపించబడింది. ఇప్పుడు విశ్వవిద్యాలయం యూనివర్సిటీ కాలేజ్ లో 17 పోస్ట్ గ్రాడ్యుయేట్ కోర్సులను అందిస్తోంది.
విక్రమ సింహపురి విశ్వవిద్యాలయము (VSU) నకు దాని సొంత భవనాలు లేవు. ఇది నెల్లూరులో దర్గామిట్ట వద్ద పరిపాలనా భవనంతో ప్రారంభమైంది. రోజూవారీ తరగతులు వి.ఆర్ ఉన్నత పాఠశాల ప్రాంగణం (పాత లా కాలేజీ ప్రాంగణం), నెల్లూరు వద్ద ఉన్నాయి. క్యాంపస్ నిర్మాణం ప్రక్రియలో భాగంగా, నెల్లూరు దగ్గర కాకుటూరులో ఆంధ్ర ప్రదేశ్ రాష్ట్ర ప్రభుత్వం అందించిన 87 ఎకరాల (350,000 చ.మీ.) భూమి ఉంది.
డిసెంబరు 2014 నాటికి, కె. వియన్నా రావు వైస్ ఛాన్సలర్ మరియు పి.ఆర్. శివ శంకర్ రిజిస్ట్రార్ గా ఉన్నారు.
ఈ విశ్వవిద్యాలయం యొక్క ప్రారంభం నుండి, బోధన మరియు బోధనేతర పోస్ట్లు నియామక ప్రక్రియల్లో విమర్శ చాలా ఉంది. మాజీ వైస్ ఛాన్సలర్ జి రాజారామిరెడ్డి ప్రధానంగా మౌలిక అభివృద్ధి కంటే బోధన మరియు బోధనేతర సంబంధించి రిక్రూట్మెంట్ దృష్టి సారించడం, యూనివర్సిటీ గ్రాంట్స్ కమిషన్ (భారతదేశం) నిబంధనలను మరియు విశ్వవిద్యాలయ నోటిఫికేషన్ నిబంధనలను అతిక్రమించి బోధన మరియు బోధనేతర సంబంధించి అక్రమ నియామకాలు చేయడం జరిగింది. ఫలితంగా, ఈ విశ్వవిద్యాలయం యుజిసి 12 (బి) స్థితి పొందేందుకు ఈస్థితిలో ఇప్పటికీ కూడా కాదు.
శ్రీ వెంకటేశ్వర ఆరోగ్యశాస్త్ర విశ్వవిద్యాలయము
శ్రీ వెంకటేశ్వర ఆరోగ్యశాస్త్ర విశ్వవిద్యాలయము, (SVIMS, పేదలకు నామమాత్రపు ఖర్చుతో సూపర్ స్పెషాలిటీ సౌకర్యాలు అందించడం దృష్టితో స్థాపించబడింది. ఆధునిక వైద్య శాస్త్రం మరియు సాంకేతిక సేవ, శిక్షణ మరియు విద్య అనేవి దీని ప్రధాన లక్ష్యాలుగా ఉన్నాయి. గత రెండు దశాబ్దాల్లో, స్వింస్ విద్యా, పరిశోధన మరియు ఆరోగ్య సంరక్షణ సేవలు యందు అసాధారణంగా అభివృద్ధి చెందింది.
స్విమ్స్ వివిధ డిఎమ్, ఎమ్‌సిహెచ్, ఎమ్‌డి కోర్సులు చేసేందుకు 2003 సం. నుంచి మెడికల్ కౌన్సిల్ ఆఫ్ ఇండియా, భారతదేశం చే గుర్తింపబడింది. ప్రధాన్ మంత్రి స్వాస్థ్య సురక్ష యోజన పథకం కింద 2006 సం.లో, భారతదేశం యొక్క ప్రభుత్వం ఎయిమ్స్, న్యూ ఢిల్లీతో సమానంగా మెరుగుదలలకు ప్రతిపాదించిన సంస్థలలో ఒకటి అయిన స్విమ్స్ చేర్చబడింది
దామోదరం సంజీవయ్య జాతీయ న్యాయ విశ్వవిద్యాలయము
దామోదరం సంజీవయ్య నేషనల్ లా యూనివర్సిటీ (DSNLU) 2008, చట్టం ద్వారా భారతదేశం, ఆంధ్ర ప్రదేశ్, విశాఖపట్నం వద్ద ఉన్న ఒక నేషనల్ లా విశ్వవిద్యాలయం ఏర్పాటు చేయబడ్డది. ఇది బి.ఎ. ఎల్ ఎల్ బి (హానర్స్.) 5 సంవత్సరాల ఇంటిగ్రేటెడ్ కోర్సు అర్హత ప్రకారం అండర్గ్రాడ్యుయేట్ విద్యార్థులకు కామన్ లా అడ్మిషన్ టెస్ట్ కేంద్రీకృతం అడ్మిషన్ల ప్రక్రియ ఆధారంగా అందిస్తుంది. ఇంటిగ్రేటెడ్ ఎల్‌ఎల్‌బి ఎల్ఎల్‌ఎం, పిహెచ్‌డి మరియు ఎల్ఎల్.డి కోర్సులు కూడా ఈ విశ్వవిద్యాలయం వారు నిర్వహిస్తారు. విశ్వవిద్యాలయం నకు సబ్బవరంలో 15.5 ఎకరాల భూమి మంజూరు అయినది మరియు అక్కడ రాబోయే ప్రాంగణం కూడా ఉంది. 2015 లో ఇది సిద్ధంగా ఉండాలి అని ఉద్దేశించబడింది. 
ఆంధ్ర ప్రదేశ్ శాసన సభ 2008 ఏర్పాటు చట్టం ప్రకారం (యాక్ట్ నం. 2008 32), విశాఖపట్నం వద్ద ప్రధాన క్యాంపస్ మరియు కడప వద్ద, నిజామాబాద్ వద్ద, రెండు సెంటర్లు కలిగి తన కార్యక్రమాలు నిర్వహిస్తుంది..
ఈ విశ్వవిద్యాలయం పూర్తిగా నివాస యోగ్యమైనది (రెసిడెన్షియల్) గా ఉంటుంది.
ఈ ఒక్క యూనివర్సిటీ మాత్రమే నేషనల్ లా యూనివర్సిటీ (నేషనల్ లా విశ్వవిద్యాలయం) ఇతర నేషనల్ లా విశ్వవిద్యాలయాలు తోటి అవగాహనా లోకి ఒప్పందం కుదుర్చుకుంది. అవి:
విజ్ఞాన్ విశ్వవిద్యాలయము
క్యాంపస్ గుంటూరు నగరం నుండి 15 కిలోమీటర్ల దూరంలో ఉంది. ప్రధాన ద్వారం ఉంది గుంటూరు - తెనాలి హైవే వద్ద ప్రధాన ప్రధాన ద్వారం ఉంది. సరాసరి నేరుగా దూరంగా, అడ్మినిస్ట్రేటివ్ బ్లాక్, ఎ-బ్లాక్ ఉన్నాయి. విజ్ఞాన్ ఎన్టీఆర్ లైబ్రరీ ప్రధాన ద్వారం నుండి కేవలం 10 మీటర్లు దూరంలో ఉంటుంది. మరో ద్వారం ఉంది గుంటూరు - తెనాలి హైవే వద్ద మరో ద్వారం ఉంది లారా ఎంట్రన్స్:
కోనేరు లక్ష్మయ్య విశ్వవిద్యాలయము
కె ఎల్ విశ్వవిద్యాలయం, అధికారికంగా కోనేరు లక్ష్మయ్య ఎడ్యుకేషన్ ఫౌండేషన్, భారతదేశం యొక్క ఆంధ్ర ప్రదేశ్ రాష్ట్రములో గుంటూరు జిల్లాలో వడ్డేశ్వరంలో ఉన్న ఒక డీమ్డ్ విశ్వవిద్యాలయం. కె ఎల్ విశ్వవిద్యాలయం శాస్త్రీయ మరియు సాంకేతిక పరిశోధన మీద బలమైన ప్రాముఖ్యతతో మరియు 11 అకాడెమిక్ విభాగాలు మరియు ఆరు పాఠశాలల్లో ఉంటుంది..
1980 లో స్థాపించబడిన కళాశాల బకింగ్‌హామ్ కెనాల్ ప్రక్కనే 10 ఎకరాల (4.0 హె.) స్థలములో ఉన్నది, కృష్ణా జిల్లాలో విజయవాడ నుండి 8 కిలోమీటర్ల (5.0 మై.), గుంటూరు నగరం నుండి 20 కిలోమీటర్ల దూరంలో ఉంది. సంస్థను ఆల్ ఇండియా కౌన్సిల్ ఫర్ టెక్నికల్ ఎడ్యుకేషన్, న్యూఢిల్లీ వారు గుర్తించారు మరియు ఐఎస్‌ఒ 9001-2000 - ISO సర్టిఫికేట్ ఉంది. ఇది ఎ గ్రేడ్ తో నేషనల్ అసెస్మెంట్ అండ్ అక్రిడిటేషన్ కౌన్సిల్ ద్వారా ప్రామాణికతను కలిగి ఉంది.
విశ్వనాథుడు
విశ్వనాథుడు అనగా విశ్వానికి నాథుడు అనే అర్ధాన్నిస్తుంది. ఇది తెలుగువారిలో కొందరి వ్యక్తిగత పేరు మరికొందరి ఇంటి పేరు కూడా. దీన్ని క్లుప్తంగా విశ్వనాథ్, విశ్వనాథ అని వ్రాయడం పరిపాటి.
సెకండరీ స్కూల్ సర్టిఫికేట్
సెకండరీ స్కూల్ సర్టిఫికేట్ (ఎస్‌ఎస్‌సి) ఎగ్జామినేషన్ 10వ తరగతి బోర్డు పరీక్షగా కూడా పిలవబడుతుంది, ఇది 10వ తరగతి విద్యార్థుల కొరకు CBSE మరియు ఇతర రాష్ట్ర బోర్డులు సహా వివిధ విద్యా బోర్డులు నిర్వహించే ఒక పబ్లిక్ పరీక్ష. ఈ ఎస్‌ఎస్‌సి పరీక్షలను భారతదేశం, బంగ్లాదేశ్ మరియు పాకిస్తాన్ లోని అనేక రాష్ట్రాల్లో నిర్వహిస్తున్నారు. ఎస్‌ఎస్‌సి ఇంగ్లాండ్ లో జిసిఎస్‌ఈ (GCSE) కు సమానం. ఈ ఎస్‌ఎస్‌సి పరీక్షను భారతదేశంలో ఆంధ్రప్రదేశ్, తమిళనాడు, కేరళ, గుజరాత్, మహారాష్ట్ర, మధ్యప్రదేశ్, గోవా రాష్ట్రాల్లో నిర్వహిస్తారు. 2010లో 9,01,417 బాలుర సహా 16,26,342 మంది విద్యార్థులు మహారాష్ట్రలో రాష్ట్ర వ్యాప్తంగా 3,692 కేంద్రాల వద్ద ఈ పరీక్షను రాశారు. 1.3 మిలియన్ల కంటే ఎక్కువగా విద్యార్థులు 2014లో సీబీఎస్ఈ 10వ తరగతి పరీక్షలో కనిపించారు.
భారతదేశంలో 10 వ తరగతి పరీక్షలను రాష్ట్ర బోర్డుల ద్వారా రాష్ట్ర స్థాయిలో మరియు సెంట్రల్ బోర్డ్ ఆఫ్ సెకండరీ ఎడ్యుకేషన్ ద్వారా జాతీయ స్థాయిలో నిర్వహిస్తారు. 10వ తరగతి పరీక్షలను వార్షికంగా (ప్రతి సంవత్సరం) నిర్వహిస్తారు. 10వ తరగతి పరీక్షల సిలబస్ వివిధ విద్యా బోర్డులకు చెందిన విద్యార్థులకు వేరువేరు సిలబస్‌లుగా ఉండవచ్చు.
10వ తరగతి బోర్డు పరీక్షలను సాధారణంగా భారతదేశంలోని విద్యా బోర్డులు ఎక్కువగా మార్చి మరియు ఏప్రిల్ నెలలో నిర్వహిస్తాయి. పరీక్షల షెడ్యూల్ ను విద్యా బోర్డులు కనీసం ఒక నెల ముందుగానే విడుదల చేస్తాయి. 10వ తరగతి పరీక్షల ఫలితాలను సాధారణంగా మే లేదా జూన్ నెలల్లో ప్రకటిస్తారు. భారతదేశంలోని విద్యా బోర్డులలో కొన్ని విద్యా బోర్డులు, బోర్డు పరీక్షలలో టాప్ 15 విద్యార్థుల జాబితాను మెరిట్ జాబితాగా ప్రకటిస్తాయి.
భారతదేశంలో దీనిని టెన్త్ బోర్డ్ ఎగ్జామ్ అని కూడా అంటారు, ఇది కౌన్సిల్ ఫర్ ది ఇండియన్ స్కూల్ సర్టిఫికెట్ ఎక్జామినేషన్స్ (CISCE) సహా విద్య యొక్క వివిధ బోర్డులు మరియు 10వ తరగతి విద్యార్థులకు రాష్ట్ర బోర్డులు నిర్వహించే ఒక పబ్లిక్ పరీక్ష. CBSE made their class 10 boards non compulsory.
నేదురుమల్లి రాజ్యలక్ష్మి
నేదురుమల్లి రాజ్యలక్ష్మి(Nedurumalli Rajya Lakshmi) 1942, జూలై 15న నెల్లూరు లో జన్మించింది. భారతీయ జాతీయ కాంగ్రెస్ పార్టీకి చెందిన రాజ్యలక్ష్మి వెంకటగిరి శాసనసభ నియోజకవర్గం నుండి రెండు సార్లు శాసనసభ సభ్యురాలిగా ఎన్నికైంది. డాక్టర్ వై.యస్.రాజశేఖరరెడ్డి ప్రభుత్వంలో స్త్రీ, శిశు సంక్షేమ శాఖ మంత్రిగా పనిచేసింది.
నేదురుమల్లి రాజ్యలక్ష్మి 1942 జూలై 15న నెల్లూరులో జన్మించింది. ఈమె తండ్రి పేరు ఎం.గోపాలరెడ్డి. బి.ఎ.వరకు విద్యను అభ్యసించింది. 1962 మే 25న నేదురుమల్లి జనార్ధనరెడ్డి తో వివాహం జరిగింది.
రుమాలు
ఒక రుమాలు లేదా ముఖం తువాలు తినే సమయంలో నోరు మరియు వేళ్లు మొత్తాన్ని తుడిచిపెట్టే కోసం పట్టిక వద్ద ఉపయోగిస్తారు. వస్త్రం యొక్క దీర్ఘ చరతురస్రంగా ఉంటుంది. ఇది కొన్నిసార్లు క్లిష్టమైన ఆకృతులు మరియు ఆకారాలు, సాధారణంగా చిన్న మరియు ముడుచుకొని ఉండును.
దీనిని తుండు గుడ్డ మరియు చేతి గుడ్డ అని కడా అంటారు.
జాతీయ సాహస పురస్కారం
జాతీయ సాహస పురస్కారం లేదా జాతీయ సాహస బాలల పురస్కారాలు అనగా ఆపదలో చిక్కుకున్న ఇతరులను రక్షించేందుకు తమ ప్రాణాలకు సైతం తెగించి అసమాన ధైర్యసాహసాలను ప్రదర్శించిన బాలబాలికలకు భారత ప్రభుత్వం ప్రదానం చేసే అవార్డుల సముదాయం. జాతీయ సాహస పురస్కారాలను ఆంగ్లంలో నేషనల్ బ్రేవరీ అవార్డ్స్ అంటారు. ఈ అవార్డును భారత ప్రభుత్వం మరియు ఇండియన్‌ కౌన్సిల్‌ ఫర్‌ చైల్డ్‌ వెల్ఫేర్‌ (ఐసిసిడబ్ల్యు) ప్రతి సంవత్సరం ఎంపిక చేయబడిన 6 నుంచి 18 సంవత్సరాల లోపు వయస్సున్న 24 మంది అత్యుత్తమ ధైర్యసాహసాలు ప్రదర్శించిన బాలబాలికలకు ఈ అవార్డును ప్రదానం చేస్తాయి.
జాతీయ సాహస పురస్కారాల క్రింద మొత్తం ఐదు కేటగిరీలు ఉన్నాయి. అవి:
ఈ అవార్డులను ధైర్యసాహసాలు ప్రదర్శించిన ఆరు నుంచి పద్దెనిమిది ఏళ్ల వయస్సు మధ్య నున్న పిల్లలకు ఇస్తారు. ఈ అవార్డుతో పాటు పతకం, సర్టిఫికెట్, మరియు నగదు బహుమతులను కూడా ఇస్తారు. అయితే భారత్ అవార్డు విజేతకు బంగారు పతకాన్ని, మిగతా వారికి వెండి పతకాలను ఇస్తారు. ఈ పురస్కారాన్ని పొందిన ప్రతి పిల్లవానికి ఇందిరాగాంధీ స్కాలర్షిప్ పథకం కింద, ఐసిసిడబ్ల్యు యొక్క ప్రోత్సాహాక కార్యక్రమ భాగంగా అతనికి లేదా ఆమెకి విద్యాభ్యాసం పూర్తయ్యేవరకు ఆర్థిక సహాయం ఇవ్వబడుతుంది. 2009లో భారత ప్రభుత్వం వైద్య, ఇంజనీరింగ్, మరియు పాలిటెక్నిక్ కళాశాలలు ఈ పురస్కార విజేతల కోసం కొన్ని సీట్లను రిజర్వేషన్ల కింద కేటాయించాలని ప్రకటించింది.
అక్టోబరు 2, 1957 న భారత తొలి ప్రధాన మంత్రి జవహర్ లాల్ నెహ్రూ ఢిల్లీలోని ఎర్ర కోట వద్ద రామ్‌లీలా మైదానంలో ఒక ప్రదర్శనను తిలకిస్తున్నారు. ప్రదర్శన జరుగుతున్న ఈ సమయంలో షార్ట్ సర్క్యూట్ కారణంగా మంటలు చెలరేగి అలంకరణ కోసం వేసిన ఒక షామియానాకు అంటుకున్నాయి. అప్పుడు అక్కడే వున్న 14 ఏళ్ల వయస్సున్న హరీష్ చంద్ర అనే ఒక సాహసబాలుడు వెంటనే తన దగ్గరవున్న కత్తిని తీసుకొని తగలబడుతున్న టెంట్ ను చీల్చి మార్గాన్ని ఏర్పరచి, అక్కడ చిక్కుకున్న వందలాది ప్రజలు ప్రాణాలు కోల్పోకుండా రక్షించాడు. ఈ సంఘటన ద్వారా ప్రేరేపించబడిన నెహ్రూ దేశవ్యాప్తంగా ఉత్తమ ధైర్యసాహసాలు ప్రదర్శించిన బాలబాలికలను గౌరవించేందుకు ఒక అవార్డును ఏర్పాటు చేయాలని అధికారులను ఆదేశించారు. ఫిబ్రవరి 4, 1958న ప్రధానమంత్రి నెహ్రూ మొదటి అధికారిక జాతీయ సాహస పురస్కారాలను హరీష్ చంద్ర మరియు ఇతర సాహసికులకు ప్రదానం చేశారు, ఇక అప్పటినుండి ఇండియన్‌ కౌన్సిల్‌ ఫర్‌ చైల్డ్‌ వెల్ఫేర్‌ (ఐసిసిడబ్ల్యు) ఈ సంప్రదాయాన్ని కొనసాగించింది. సంజయ్ చోప్రా అవార్డు మరియు గీతా చోప్రా అవార్డు 1978 లో ఏర్పాటుచేయబడ్డాయి, సంజయ్ చోప్రా మరియు గీతా చోప్రా అనే ఇద్దరు పిల్లలు తమను కిడ్నాప్ చేయబోయిన కిడ్నాపర్లను ఎదుర్కొనుటలో వారి ప్రాణాలు కోల్పోయారు, ఈ పిల్లల జ్ఞాపకార్థం ఈ అవార్డులు ఏర్పాటుచేయబడ్డాయి. సంజయ్ మరియు గీతా అవార్డులు ధైర్యసాహాసాలు ప్రదర్శించిన ఒక బాలుడికి మరియు ఒక బాలికకు ఇస్తారు. భారత్ అవార్డు 1987 లో స్థాపించబడింది, మరియు బాపు గయాధని అవార్డు 1988 లో స్థాపించబడింది. 2001లో "స్కాలస్టిక్" 1999 నేషనల్ బ్రేవరీ అవార్డ్స్ యొక్క విజేతల ప్రశంసాత్మక పుస్తకాన్ని ప్రచురించింది. ఈ పుస్తకం బ్రేవ్ హార్ట్స్ పేరుతో ముద్రించబడింది.
ఈ అవార్డులను సాధారణంగా నవంబరు 14, బాలల దినోత్సవంన ప్రకటించి, గణతంత్ర దినోత్సవం నాడు ప్రధానమంత్రి ద్వారా ప్రదానం చేస్తారు, మరియు ఈ పురస్కారం పొందిన బాలల గౌరవార్థం వీరికి భారత రాష్ట్రపతి ఆతిథ్యమిస్తారు.
ఎ. కనకదుర్గా రామచంద్రన్
కనకదుర్గా రామచంద్రన్ విదుషీమణి, రచయిత్రి. ఈమె తల్లి యామినీపూర్ణతిలకమ్మ సుప్రసిద్ధ సంఘసేవకురాలు,జాతీయవాది, కవయిత్రి, భాగవతోత్తమురాలు. తండ్రి నిరాఘాటం రామకోటయ్య ప్రముఖ సంగీత విద్వాంసుడు. ఈమె ఎం.ఏ., ఎం.ఇడి. చదివింది. ఈమె భర్త ఏ.రామచంద్రన్ మద్రాసులో ప్రముఖ న్యాయవాది.1961 సంవత్సరంలో ఈమెను గృహలక్ష్మి స్వర్ణకంకణముతో సత్కరించారు.
కానుకొల్లు చంద్రమతి
కానుకొల్లు చంద్రమతి ఆంధ్ర నియోగి బ్రాహ్మణ కుటుంబంలో 1901 వ సంవత్సరం, ఆగష్టు 28 వ తేదీన మద్రాసులో జన్మించింది. ఈమె తల్లి కొటికలపూడి సీతమ్మ కందుకూరి వీరేశలింగం పంతులు అనుయాయి. స్తీవిద్యకై ఆ కాలంలో కృషి చేసింది. ఆమె సాధురక్షణ శతకము, అహల్యాబాయి, ఉపన్యాసమాలిక, ఉన్నత స్త్రీవిద్య, కందుకూరి వీరేశలింగం చరిత్ర, గీతాసారము మొదలైన గ్రంథాలు రచించిన రచయిత్రి. కానుకొల్లు చంద్రమతి తన తల్లి వద్దనే స్త్రీలకు కావలసిన చక్కని విద్య గడించింది. సంస్కృతము, తెలుగుతోపాటుగా ఇంగ్లీషు కూడా కొంత వరకు తన తల్లి వద్ద నేర్చింది. తర్వాత కాకినాడ పి.ఆర్.కాలేజీలో చదివింది. ఆ కళాశాలలో ఇంగ్లీషు చదివిన మొదటి బ్యాచ్‌లో ఈమె ఒకరు. ఈమె భర్త కానుకొల్లు మాధవరావు పిఠాపురం హైస్కూలులో ఉపాధ్యాయుడిగా పనిచేశాడు. ఈమె కుమారుడు కె.కృష్ణమూర్తి న్యూఢిల్లీలో ఉన్నతోద్యోగం చేశాడు. ఈమెకు తన 60 యేట గృహలక్ష్మి స్వర్ణకంకణము ప్రదానం చేశారు.
ఈమె రచించిన మంగళహారతులు భక్తి దాయకమై, హృదయంగమమై ఆంధ్ర పాఠకలోకాన్ని ఆకట్టుకున్నాయి. చంద్రమతి చక్కని కవితలు అల్లగలిగిన విదుషీమణి. ఈమె వ్రాసిన పద్యాలు వినసొంపుగా, సనాతనాధునాతన భావాల మేలుకలయికగా ఉండి రంజింప చేస్తాయి. ఈమె 'సరళాప్రభాకరము' లేదా 'హిందూగృహము' అనే సాంఘిక నవలను 1949లో రచించింది. ఈ నవలను తన తల్లి కొటికలపూడి సీతమ్మకు అంకితం చేసింది. ఈ నవలలో భారతనారి పాతివ్రత్యమును వర్ణిస్తూ వ్రాసిన పద్మావతి కథ చక్కగా ఇమిడింది. ఈ నవలలో హిందూ సంఘము యొక్క ఉత్కృష్టత, స్త్రీకి గల ఉన్నత స్థానము, ఆదర్శవంతమైన గృహిణికి కావలసిన ఉత్తమ గుణములు మొదలైనవి ఈమె వివరించింది. 1960లో 'రాణీ చిన్నమ్మ కథ' (పిఠాపురం మహారాణి చరిత్ర సంగ్రహము) చక్కని శైలిలో రచించింది.
విశ్వనాథ సత్యనారాయణ రచనల జాబితా
తెలుగు సాహిత్యంలో తొలి జ్ఞానపీఠ అవార్డు గ్రహీత, కవిసమ్రాట్ విశ్వనాథ సత్యనారాయణ చేసిన రచనల జాబితా ఇది. నవలలు, పద్యకావ్యాలు, విమర్శలు, మొదలైన ప్రక్రియల్లో ఆయన చేసిన రచనలు ఈ జాబితాలో ఉన్నాయి:
వరలక్ష్మీ త్రిశతి
వరలక్ష్మీ త్రిశతి కవిసమ్రాట్ విశ్వనాథ సత్యనారాయణ వ్రాసిన పద్యరచన. భార్యావియోగ దు:ఖాన్ని వివిధ సందర్భాల్లో వ్రాసుకున్న పద్యాల సంకలనం ఇది.
విశ్వనాథ సత్యనారాయణ జీవితంలో అత్యంత దు:ఖభరితమైన సందర్భం, ఆయన సాహిత్యంలో పదే పదే ప్రస్తావనకు వచ్చిన సందర్భం ఆయన మొదటి భార్య వరలక్ష్మి మరణం. ఆమె 1931లో అనారోగ్యకారణాల రీత్యా అకాల మృత్యువాత పడ్డారు. ఆమె మరణించిన వ్యగ్రతలో తన దు:ఖభరితమైన, వేదనాపూరితమైన వివిధ భావాలను, స్మృతులను అక్షరీకరించి రాసుకున్నారు. ఐతే ఆ రచనను దాదాపు ఇరవయ్యేళ్ళ వరకూ ముద్రణలోకి తీసుకురాలేదు. 1952లో ఈ గ్రంథాన్ని ఆయన తొలిగా ప్రచురించారు.
విశ్వనాథ తన భార్య వరలక్ష్మి అపురూపమైన వ్యక్తిత్వం కల మహా మనీషిగా తరచుగా పేర్కొన్నారు. వరలక్ష్మి సాహచర్యం తనకు వరమని, ఆమె వల్లనే తానొక కవిని కాగలిగానని పలు విధాలుగా అనేకమైన రచనల్లో పేర్కొన్నారు. ఆమె వాగ్మాధుర్యం, సౌందర్యం, పాతివ్రత్యం, సంసారాన్ని దిద్దుకున్న తీరు వంటివి అతిలోకమైన లక్షణాలుగా వివరించారు. తాను స్వయంగా వట్టి నీరసబుద్ధి గలవాడనని, తాను గొప్ప రసవేత్తను, రసస్రష్టను కావడానికి, మహాకవిని కావడానికి మూలం ఆమేనని పద్యరూపంగా పేర్కొన్నారు.
"వట్టి నీరసబుద్ధి నట్టినన్ను రసోత్థపథముల సత్కవీశ్వరుని జేసి
"నా యఖిల ప్రశస్త కవనమ్మున కాయమ పట్టభద్రురా
(విశ్వనాథ సత్యనారాయణ:వరలక్ష్మీ త్రిశతి) వంటి పద్యాల్లో తన సమస్తమైన కవిత్వానికి తన మొదటి భార్య వరలక్ష్మి కారకురాలని, నీరసమైన తన తత్త్వాన్ని మార్చి గొప్ప కవిని చేసిందని పేర్కొన్నారు. అటువంటి వ్యక్తి మరణం విశ్వనాథ సత్యనారాయణను తీవ్రంగా కలచివేసింది. ఆ సందర్భంగా వ్రాసిన పద్యాల సంకలనమిది.
ఇవి మొత్తంగా 300 వందల పద్యాలు. వందేసి పద్యాల చొప్పున మూడు శతకాలయ్యాయి. కర్మ శతకం, స్మృతి శతకం, నిత్య శతకం అనే పేర్లతో వాటిని విభాగించారు. మరణానంతరం ఉండే తీవ్రమైన వ్యగ్రత, భరింపరాని దు:ఖం క్రమక్రమంగా స్మృతిగా మిగిలేవరకూ రాశారు.
పట్లోళ్ల రామచంద్రారెడ్డి
పట్లోళ్ల రామచంద్రారెడ్డి నిజాం వ్యతిరేక ఉద్యమకారుడు, రాజకీయనాయకుడు, ఆంధ్ర ప్రదేశ్ శాసనసభ మాజీ స్పీకర్‌ మరియు మాజీ మంత్రి.
రామచంద్రారెడ్డి 1929 డిసెంబరు 3న సాధారణ వ్యవసాయ కుటుంబంలో సంగారెడ్డి జిల్లా కొండాపూర్‌ మండలం మారేపల్లి జన్మించాడు. హైదరాబాదు సంస్థానం విమోచనోద్యమంలో పాల్గొని రామచంద్రారెడ్డి మొత్తం 13 సార్లు జైలుకు వెళ్ళాడు. విమోచన అనంతరం ఇంటర్ మరియు డిగ్రీ పూర్తిచేసి ఉస్మానియా విశ్వవిద్యాలయం నుంచి న్యాయశాస్త్ర పట్టా పొంది 1956లో న్యాయవాద వృత్తి చేపట్టి రాజకీయాలలో కూడా ప్రవేశించాడు. 1959లో పటాన్‌చెరు పంచాయతి సమితి అధ్యక్షులుగా కొంతకాలం పనిచేసాడు. పల్లెసీమల అభివృద్ధికి విశేషంగా కృషిచేసినందుకు నాటి ప్రధాని నెహ్రూ చేతుల మీదుగా అవార్డును అందుకున్నాడు. ఉమ్మడి ఆంధ్రప్రదేశ్‌ అసెంబ్లీకి కాంగ్రెస్‌ తరఫున ఐదుసార్లు శాసనసభ్యుడిగా ప్రాతినిథ్యం వహించాడు. 1962లో తొలిసారిగా ఆయన ఎమ్మెల్యేగా సంగారెడ్డి నియోజకవర్గం నుంచి ఎన్నికయ్యాడు. 1969లో ప్రత్యేక తెలంగాణ ఉద్యమంలో కూడా పాలుపంచుకున్నాడు. 1972లో రెండోసారి శాసనసభకు ఎన్నికై కొంతకాలం రాష్ట్ర మంత్రిగానూ పనిచేశాడు. అతడు పటాన్‌చెరు ఫారిశ్రామికంగా అభివృద్ధి చెందడానికి చాలా కృషిచేశాడు. తరువాత 1983, 1985, 1989లోనూ గెలిచాడు. 1990 జనవరి 4 నుంచి డిసెంబరు 22 వరకు ఉమ్మడి ఆంధ్రప్రదేశ్‌ అసెంబ్లీ స్పీకర్‌గా పనిచేశాడు. నేదురుమల్లి జనార్దన్‌ రెడ్డి కేబినెట్‌లో భారీ పరిశ్రమల శాఖ మంత్రిగా పనిచేశాడు. పారిశ్రామిక అభివృద్ధి సంస్థ చైర్మన్‌గా కొనసాగాడు. 1999లో కాంగ్రెస్‌ నుంచి బయటకొచ్చాడు. 2004లో మెదక్‌ లోక్‌సభ స్థానానికి పోటీచేసి ఓడిపోయాడు.
తీవ్ర అనారోగ్యంతో బాధపడుతున్న ఆయన హైదరాబాద్‌ ఎస్సార్‌నగర్‌లోని స్వగృహంలో 2018 ఏప్రిల్ 28న కన్నుమూసాడు.
శ్రీ జ్ఞానప్రసూనాంబికా శతకము
శ్రీ జ్ఞానప్రసూనాంబికా శతకమును గంటి కృష్ణవేణమ్మ తన 20వ యేట 1939లో రచించింది. గృహలక్ష్మి పత్రికాధిపతి కె.ఎన్.కేసరి ఈ శతకాన్ని ప్రచురించాడు. దీనికి చేబ్రోలు సరస్వతీదేవి ఉపోద్ఘాతము వ్రాసింది. నాగపూడి కుప్పుస్వామయ్య దీనిని పరిష్కరించాడు.
శ్రీ జ్ఞానప్రసూనాంబికా! అనే మకుటంతో వెలువడిన ఈ శతకంలో కవయిత్రి భక్తి అంశాలతో పాటు అనేక లౌకిక విషయాలను ప్రస్తావించింది. ప్రాచీనార్యాచార విముఖులైన నేటి(ఈ శతకము వ్రాసే నాటి) యువతుల గూర్చి వాపోయింది. విదేశీ విద్యలను ఈసడించింది. స్వదేశ ప్రజాస్థితిని, పాలకుల దురత్యయాలను వర్ణించి దేశాభిమానాన్ని వ్యక్తపరిచింది. అవివేకులైన రాజులను దూషించింది.
అక్కడక్కడా మంచి సామెతలను, ఉపమానాలను ఉపయోగించడంలో ఈ కవయిత్రి అందె వేసిన చెయ్యి. దానికి తార్కాణాలు ఈ క్రింద చూడండి.
మును నాయిందిర కోడలైన రతియుం బూతాత సావిత్రియున్
ఘనమౌ దీర్ఘసుమంగలీత్వమును నీ కారుణ్యభాగ్యంబునన్
దనియంగల్గిరి, నాకు నట్టి వరమత్యంతానుకంపామతిన్
జననీ యిమ్ము నినున్ భజింతునెపుడున్ జ్ఞానప్రసూనాంబికా!
పరభాషల్ పఠియించి ప్రౌడఫణితిన్ భాషింపఁగావచ్చు, నా
పరవేషాదులఁ దాల్చి మానవులు విభ్రాంతాత్ములైయున్నచో,
ధరలోలన్ బులిఁజూచి నక్కయున్ వాతల్వెట్టుకొన్నట్టులౌ
ఖరదై తేయ మహోగ్ర గర్వదమనీ! జ్ఞానప్రసూనాంబికా!
తల్లీ, యాశ్రితకల్పవల్లి, నిజభక్తామౌఘ విధ్వంసినీ!
ఫుల్లాంభోరుహపత్రనేత్ర, నిను నేఁ బూజింతు నేవేళ నా
యుల్లంబందు వసించి సల్లలితమౌ నుక్తుల్ సుశబ్దాళితో
సల్లాపింపఁగఁ జేయు నీస్తవమున్ శ్రీ జ్ఞానప్రసూనాంబికా!
నినుఁబూజించుటహస్తభూషణములౌ నిత్యంబు నిన్ బారుటే
ఘనరత్నాంచితతారహారములు నీ గాధాసమాకర్ణనం
బన, తాటంకమణిద్వయమ్ము భవదీయానంద దివ్యాలయాం
గణము న్మెట్టుటె పాదభూషలుగదా శ్రీ జ్ఞానప్రసూనాంబికా!
నయవాక్యంబులఁ దృప్తులై వరములన్నాకాధివుల్గూర్తు, రా
నయవాక్యంబుల కుబ్బుచున్ బ్రియము భూనాథోతాముల్గూర్తు రా
నయవాక్యంబులఁ బ్రీతలై సుఖములన్నారీమణుల్గూర్తు, రా
నయవాక్యంబుల మూర్ఖుఁడెట్లు పలుకున్ శ్రీ జ్ఞానప్రసూనాంబికా!
అనిఁబోరాడఁగలేక, సత్యమును ధర్మాధర్మ విజ్ఞానమున్
గని పాలింపక, పండితప్రముఖ సత్కారంబుఁ గావింప, కో
జననీ సొమ్ములు రమ్మునన్ బొదలఁగా సాల్వల్ పయింగప్పి "నే
జననాథుం"- డన గంగిరెద్దు గతియౌ శ్రీ జ్ఞానప్రసూనాంబికా!
పరకాంతారతులౌచు, నీచులనుడుల్ పాటింపు చున్మత్తులౌ
ధరణీనాథు లెఱుంగ నేర్తురె కవిత్వాసారశైత్యంబు, సూ
కరము ల్మెచ్చునె పుష్పసౌరభము పంకంబున్మదిన్మెచ్చెడిన్
ఖరముల్ మెచ్చునె గంధధూళి శ్రీ జ్ఞానప్రసూనాంబికా!
దాసీ భోగ విలాస లాలసులు, నిద్రాయత్తచిత్తుల్, పర
త్రాసోన్మత్తులు, మధ్యపాననిరతుల్ దంభప్రతాపుల్ దుర
భ్యాసాసక్తులు, రాజులైనఁ దనరున్నారాజ్యపున్లక్ష్మి రా
కాసుం జేరిన రంభయట్లు శ్రీ జ్ఞానప్రసూనాంబికా!
డూడుల్4గూగుల్‌
డూడుల్ 4 గూగుల్‌ లేదా స్టైల్జిడ్ డూడుల్4గూగుల్‌ అనేది గూగుల్ హోం పేజీలో చూపబడే లోగో సృష్టించడానికి పిల్లలతో గూగుల్ సంస్థ నిర్వహిస్తున్న ఒక వార్షిక పోటీ.
గూగుల్ 2014లో భారతదేశంలోని 50 నగరాల్లో చిన్నారులకు నిర్వహించిన 'డూడుల్ ఫర్ గూగుల్‌' చిత్రలేఖనం పోటీల్లో వైదేహీరెడ్డి విజేతగా నిలిచింది. డూడుల్ కోసం గూగుల్‌ భారతదేశంలో "భారతదేశంలో నేను పర్యటించాలనుకుంటున్న ప్రదేశం" అనే అంశంపై జరిపిన చిత్రలేఖన పోటీల్లో పది లక్షల మంది చిన్నారులు పాల్గొన్నారు. డూడుల్ చిత్రలేఖన పోటీల్లో పాల్గొన్న వైదేహి 'సహజం, సాంస్కృతిక స్వర్గం-అసోం' అనే అంశం మీద వేసిన చిత్రలేఖనం "డూడుల్ ఫర్ గూగుల్"గా ఎంపికైంది. వైదేహీ వేసిన ఈ చిత్రలేఖనం బాలల దినోత్సవం అయిన 14-11-2014న గూగుల్ హోంపేజీలో గూగుల్ భారతదేశపు డూడుల్ గా ప్రదర్శితమైంది. గూగుల్ సంస్థ బాలల దినోత్సవం అయిన ఇదే రోజున వైదేహీకి అవార్డుతో పాటు ల్యాప్‌టాప్‌ను కూడా బహుమతిగా అందజేసింది, అలాలే మూడు రోజుల అసోం పర్యటనకు ఏర్పాట్లు చేసింది, ఇదే రోజున వైదేహీ పుట్టినరోజు కావడం విశేషం.
గిడుగు లక్ష్మీకాంతమ్మ
లక్ష్మీశారద జంటకవయిత్రులలో గిడుగు లక్ష్మీకాంతమ్మ ఒకరు. రెండవవారు జొన్నలగడ్డ శారదాంబ.
గిడుగు లక్ష్మీకాంతమ్మ 1903 , ఫిబ్రవరి 2 రాజమండ్రిలో వక్కలంక వారి యింట జన్మించింది. తండ్రి గవర్రాజు. తల్లి చెల్లాయమ్మ. ఈమె రాజమండ్రి గర్ల్స్ హైస్కూలులో నాలుగవ ఫారం వరకు చదివింది. 1917 అక్టోబరులో ఈమెకు గిడుగు వెంకట రామమూర్తి పంతులుతో వివాహం జరిగింది. ఇతడు ఇన్‌స్పెక్టర్ ఆఫ్ స్కూల్స్‌గా పనిచేశాడు. ఇతని బాబాయి వ్యవహారిక భాషా ఉద్యమ పితామహుడైన గిడుగు వెంకట రామమూర్తి పంతులు. లక్ష్మీకాంతమ్మ భర్త ప్రోత్సాహంతో సంగీత సాహిత్యాలలో ప్రావీణ్యం సంపాదించింది. ఈమెకు పది మంది సంతానము. ఏడుగురు కుమార్తెలు. ముగ్గురు కొడుకులు. ఈమె కవిత్వం వాసే తొలినాళ్లలో ఈమె ఆడపడుచు జొన్నలగడ్డ శారదాంబ తోడయ్యింది. ఇద్దరికీ ఒద్దిక కలిగి 'లక్ష్మీశారదలు' అనే పేరుతో జంటకవయిత్రులుగా కవితలు అల్లినారు. జొన్నలగడ్డ శారదాంబ 1944లో మరణించింది.
వీటిలో కుమారనీతి, మానసిక సామ్రాజ్యము, కన్నీరు అనే రచనలు గిడుగు లక్ష్మీకాంతమ్మ ఒక్కరే వ్రాసింది. మిగిలినవి జొన్నలగడ్డ శారదాంబతో కలిసి జంటగా రచించినవి.
లింగమార్పిడి
లింగమార్పిడి అనగా జన్మతహ వచ్చిన లింగమును శస్త్ర చికిత్స ద్వారా మార్పు చేసుకోవడము. అనగా జన్మతహ స్త్రీ, పురుషునిగానూ అలాగే పురుషుడు స్త్రీ గానూ మారిపోవడము.కొన్ని జంతువులలో ఇది సహజంగా జరిగే ప్రక్రియ. కానీ మానవులకు మాత్రం ప్రకృతి ఈ సౌలభ్యాన్ని ప్రసాదించలేదు.దీనికి శస్త్ర చికిత్స ఒక్కటే మార్గము .
కొన్ని రకాల జంతువులలో లింగమార్పిడి పూర్తి సహజసిద్దంగా జరుగుతుంది, క్లోన్ చేప దీనికి ఉదాహరణ. మొదట ఇది పురుష లింగాన్ని కలిగి ఉంది కొద్ది కాలం తర్వాత స్త్రీ లింగాన్ని పొందుతుంది.
మానవులలో ఈ ప్రక్రియ సహజంగా సాధ్యము కాదు. కాని కొన్ని మందులు వాడటం ద్వారా హార్మోనుల స్థాయిని పెంచి లింగమును మార్చవచ్చని వైద్యులు నిరూపించారు. అలాగే సంపూర్ణ శస్త్ర చికిత్సలు చేసి లింగమార్పిడిని కూడా చేస్తున్నారు. ఈ రెండు పద్ధతులలో అనేక శారీరక మరియు సామాజిక సమస్యలు ఉన్నాయి.
లింగ మార్పిడి చేయించుకున్నవారికి ప్రపంచంలో అత్యధిక ప్రాంతాలలో సామాజిక ఆదరణ లేదు. సమాజము వీరిని వెలివేసినట్లు చూడటము మరియు వీరి పట్ల ఆదరణ చూపకపోవడము జరుగుతుంది. ఎక్కవ మంది పడుపు వృత్తిలో మరియు హిజ్రా లుగా మిగిలిపోయి అతి దయనీయమైన జీవితాన్ని గడుపుతున్నారు. అనేక దేశాలు లింగమార్పిడిని నిషేధించాయి. లింగమార్పిడి చేసిన వైద్యులకు కఠిన శిక్షలు విధిస్తాయి. కానీ డబ్బుకు ఆశపడి కొంతమంది వైద్యులు రహస్యముగా లింగమార్పిడి శస్త్రచికిత్సలు చేస్తున్నారు.
సెంట్రల్ బోర్డ్ ఆఫ్ సెకండరీ ఎడ్యుకేషన్
సెంట్రల్ బోర్డ్ ఆఫ్ సెకండరీ ఎడ్యుకేషన్ (సిబిఎస్‌ఈ) అనగా భారత ప్రభుత్వ ఆధీనంలో ప్రభుత్వ మరియు ప్రైవేట్ పాఠశాలల కొరకు ఏర్పడిన ఒక విద్యా బోర్డు.
సీబీఎస్ఈ అనుబంధాలుగా అన్ని కేంద్రీయ విద్యాలయాలు, అన్ని జవహర్ నవోదయ విద్యాలయాలు, ప్రైవేట్ పాఠశాలలు మరియు భారత కేంద్ర ప్రభుత్వం ఆమోదం పొందిన అత్యధిక పాఠశాలలు ఉన్నాయి.
ఈ బోర్డు 10 మరియు 12 తరగతుల ఆల్ ఇండియా సీనియర్ స్కూల్ సర్టిఫికేట్ ఎగ్జామినేషన్ (AISSCE) లకు ప్రతి సంవత్సరం సాంవత్సరిక పరీక్షలను నిర్వహిస్తుంది. ఈ బోర్డు ఏటా దేశ వ్యాప్తంగా అనేక కళాశాలల్లో ఇంజనీరింగ్ మరియు ఆర్కిటెక్చర్లలో అండర్ గ్రాడ్యుయేట్ కోర్సుల ప్రవేశానికి AIEEE పరీక్షను కూడా నిర్వహిస్తుంది. అయితే ఈ AIEEE పరీక్ష 2013 నుంచి ఐఐటి-జాయింట్ ఎంట్రన్స్ ఎగ్జామ్ (జేఈఈ) తో విలీనం చేయబడింది. ఈ సాధారణ పరీక్ష ఇప్పుడు జేఈఈ (మెయిన్స్) అని పిలువబడుతుంది. సీబీఎస్ఈ భారతదేశంలో ప్రముఖ వైద్య కళాశాలల ప్రవేశ కోసం 'ఆల్ ఇండియా ప్రీ మెడికల్ టెస్ట్' (AIPMT) ను కూడా నిర్వహిస్తుంది.
సెకండరీ స్కూల్ సర్టిఫికేట్ (ఎస్‌ఎస్‌సి) ఎగ్జామినేషన్ 10వ తరగతి బోర్డు పరీక్షగా కూడా పిలవబడుతుంది, ఇది 10వ తరగతి విద్యార్థుల కొరకు సిబిఎస్‌ఈ మరియు ఇతర రాష్ట్ర బోర్డులు సహా వివిధ విద్యా బోర్డులు నిర్వహించే ఒక పబ్లిక్ పరీక్ష.
శ్రీ వీరభద్రస్వామి దేవాలయము (మాచెర్ల)
శ్రీ వీరభద్రస్వామి దేవాలయం (శ్రీ భద్రకాళీ సమేత వీరభద్రస్వామి దేవాలయం,శ్రీ కామేశ్వరి సమేత ఇష్ఠకామేశ్వరస్వామి దేవాలయం) రాష్ట్రంలో గొప్ప విశిష్టత గల దేవాలయంగా పేరెన్నెకగలది. ఇది 8-14 శతాబ్ధాల నడుమ నిర్మించబడినది. ఈ దేవాలయం గుంటూరు జిల్లా మాచర్ల పట్టణంలోని ప్రసిద్ధ శ్రీ లక్ష్మీ చెన్నకేశవ స్వామి దేవాలయం ప్రక్కన దక్షణం వైపున కలదు.
శ్రీ భద్రకాళీ సమేత వీరభద్రస్వామి దేవాలయమును మాచర్ల కరణం (దేశ్ పాండ్యా)రామరాజు కట్టీంచారు. శ్రీ లక్ష్మీ చెన్నకేశవ స్వామి దేవాలయం నిర్మించిన నాలుగు వందల సంవత్సరాలకు క్రీ.శ. 1450లో ఈ గుడి నిర్మాణం జరిగింది. ఈ దేవాలయ ఆవరణలో శ్రీ ఇష్ఠకామేశ్వర, శ్రీ సుబ్రహ్మణ్యేశ్వరస్వామి, మహాక్ష్మీ అమ్మవారి దేవాలయాలు ఉన్నాయి.
రాష్ట్రంలోని వీరభద్రస్వామి దేవాలయాలలో మాచర్ల వీరభద్రస్వామి దేవాలయం ఎంతో విశిష్టత కలది. ఈ పురాతన దేవాలయాన్ని సందర్శించేందకు రాష్ట్రం నుంచే గాక ఇతర రాష్ట్రాల నుంచి సంధర్శకులు వస్తుంటారు. ఈ దేవాలలంలో వీరభద్రస్వామి మూలవిరాట్ నిలువెత్తు ఉంటుంది. గర్భగుడి ముందుగల రంగమండపం నాలుగు స్తంభాలుతో ఉంటుంది. ఈ మండలం పై కప్పు పై గొప్ప శిల్పకళ, చిత్రకళ ఉన్నాయి. ఆలయము పై కప్పు భాగం మొత్తం గొప్ప చత్రకళ దర్శనమిస్తుంది. వీరభద్రుదడి చరిత్ర, భాగవత, రామాయణం, భారతం, గణనాధుని చరిత్రలకు చిత్రలేఖనం ద్వారా అందంగా ఆలయ పై కప్పు భాగాన్ని తీర్చీదిద్దారు. ఈ రంగు రంగుల చిత్రములను ఆనాడు వివిధ రకాల ఆకుల పసరులతో వేశారని ప్రతీతి. రంగమండపం మధ్యలో కింద భాగాన ధర్మఫీఠం ఉంది. ఆలయ ప్రహరిగోడలకు అద్బతమైన శిల్పకళ చెక్కబడి ఉంది. అయితే ఆలయంలోని చిత్రకళ, గోడల పై శిల్పకళ చాలా వరకు శిథిలమైవుంది. ఈ ఆలయ ఆవరణలో శ్రీ కామేశ్వరీ సమేత ఇష్ఠకామేశ్వరస్వామి దేవాలయం, మహాలక్ష్మీ, శనేశ్వర, సుభ్రమన్నేశ్వరస్వామి ఆలయాలు ఉన్నాయి.
ఆలయ గర్భగుడి ముందు ఉన్న రంగమండపం మధ్యలో కింద భాగాన గుండ్రని ఆకారంలో ఎర్రరాయి పరచబడి ఉంటుంది. దీనినే ధర్మపీఠము అంటారు. పూర్వంలో నేరం చేసిన వారు ఎంత శిక్షించినా నిజం చెప్పకపోతే ఈ ధర్మపీఠం రాయి పై వీరభద్రునికి ఎదురుగా నిలబెడితే వారంతట వారే నిజం చెప్పేవారని ప్రతీతి.
ఈ దేవాలయమును చోళరాజుల కాలంలో చౌడప్ప అనే స్థానిక రాజు కట్టించారని, ఈ దేవాలయం ఈ ప్రాంగణంలోని అన్ని దేవాలయాల కంటే ముందుగా నిర్మించారని, దీనికి సంభదించిన ఆధారాలు లభించలేదని శ్రీ లక్ష్మీ చెన్నకేశవస్వామి దేవస్థానం, మాచర్ల పుస్తకంలో రచయిత చిరతనగుండ్ల సోమేశ్వరరావు పేర్కొన్నారు.
వీరభద్రస్వామి దేవాలయం ముందు ఉన్న ఈ ఎర్రరాతి శాసనం పెచ్చలు ఊడిపోటంతో కొంత అస్పష్ట సమాచారం ఉంది. అది ఏమనగా... స్వస్తశ్రీ విజయాభ్యుదయ శాలివాహన శకం...సంవత్సరం మాచర్ల యిష్టకామేశ్వరిని, వీరభద్రేశ్వరునికి రేచర్ల గోత్రజుడు గాయిగోహన ఖడ్గ నారాయణ బిరుదాంకిత శ్వేతచ్చత్రాధీశ్వర వెలుగోటి తిమ్మనాయనింగారి పుత్రులు కొమారి తిమ్మాయాయనింగారి అర్ధాంగి లింగాంబ గారు దండం పెట్టి యిచ్చిన శాసనంము. శ్రీ మార్తాండ రాజపరమేశ్వర వీరప్రతాప సదాశిరాయదేవ మహారాజుంగారు ప`థ్వీరాజ్యం చేయుచుండగా కుమార తిమ్మానాయనిం గారి నాయంకరానకు పాలించి యిచ్చిన నాగార్జున కొండ సీమలోని మాచర్లకు ఉత్తరభాగానా లింగాపురము అనడి అగ్రహారము కట్టించి ఈ చంద్రగ్రహణ సమయాన ధారాపూర్వవముగా సమర్పిస్తిమి. ఈ లింగాపుర నలుదరి పొలాలు 900 ఎకరాలు హేమకూపతటాక, నిధి నిక్షేప జలపాషాణ ాగామి సిద్ధసాధ్యాలు అనెడి అష్టభోగాలు సమర్పిస్తిమి. ఆ చంద్ర తారార్కము ఆగ్రామం దేవరకు ఎవ్వరు ఇవ్వకపోయినా బ్రాహ్మణహత్మ, వారణాసిలో తల్లిదండ్రును చంపిన పాపం కలుగుతుంది. ఈ శాసనం వెనుక భాగంలో వీరభద్రస్వామి కట్టించిన కాంట్రాక్టరు కర్ణాటకు చెందిన కాన్వాజుపోతినేని మూరకొలత కినిపిస్తుంది. ఈ మూర కొలత 25న్నర అంగుళాలు లేక 65 సె.మీలు ఉంది.
కంది శ్రీనివాసరావు
కంది శ్రీనివాసరావు మెదక్ జిల్లాకు చెందిన ప్రముఖ నిజాం వ్యతిరేక ఉద్యమకారుడు మరియు రాజకీయ నాయకుడు. ఇతను హుస్నాబాదు గ్రామంలో జన్మించగా ఐదేళ్ళ ప్రాయంలో ఉన్నప్పుడు కంది గ్రామానికి చెందిన దేశ్‌ముఖ్ దత్తత తీసుకున్నారు. న్యాయవాద విద్య అభ్యసించిన శ్రీనివాసరావు కొంతకాలం న్యాయవాదిగా పనిచేశారు. 1947లో హైదరాబాదు సంస్థానపు నిజాం వ్యతిరేక పోరాటంలో పాల్గొని జైలుకు వెళ్ళారు. హైదరాబాదు సంస్థానం విమోచన అనంతరం విడుదలైనారు. 1952లో తొలి లోకసభ ఎన్నికలలో మెదక్ నుంచి పోటీచేసి ఓటమి చెందారు. తర్వాత రాజకీయాలకు దూరమైనారు.
భారతదేశంలోని విద్యా బోర్డులు
భారత ప్రభుత్వంచే గుర్తించబడిన విద్యా బోర్డులు ఈ క్రింద ఇవ్వబడ్డాయి:
కింజరాపు అచ్చంనాయుడు
కింజరాపు అచ్చంనాయుడు ఆంధ్రప్రదేశ్ రాష్ట్ర శాసన సభ సభ్యులు. ఆయన 2014లో టెక్కలి శాసనసభ నియోజకవర్గం నుండి శాసనసభ్యునిగా ఎన్నికైనారు. ఆయన తెలుగుదేశం పార్టీ నాయకులు. ఆయన సోదరుడు కింజరాపు అచ్చన్నాయుడు శ్రీకాకుళం పార్లమెంటు నియోజకవర్గం ఎం.పి.గానూ, కేంద్రమంత్రిగానూ వ్యవహరించారు.
ఆయన మార్చి 26 1971 న టెక్కలి మండలం నిమ్మాడ గ్రామం లొ జన్మించారు. ఆయన తండ్రి దాలినాయుడు. ఆయన కృష్ణా కళాశాల, విశాఖపట్నంలో బి.యస్సీ చదివారు. 
ఆయన సోదరుడు తెలుగుదేశం పార్టీ నాయకుడు యర్రంనాయుడు. అచ్చంనాయుడు హరిశ్చంద్రపురం శాసనసభ నియోజకవర్గానికి 2009 వరకు ప్రాతినిధ్యం వహించారు. ఆయన మూడుసార్లు ఎం.ఎల్.ఎ గా ఎన్నికైనారు. ఆయన నియోజకవర్గాల పునర్విభజన కారణంగా హరిశ్చంద్రపురం నియోజకవర్గం నుండి టెక్కలి శాసనసభ నియోజకవర్గానికి మారారు. ఆయన 2009 ఎన్నికలలో కాంగ్రెస్ అభ్యర్థి కె.రేవతీపతి పై పోటీ చేసి పరాజయం పాలయ్యారు. 2009లో రేవతీపతి ఆకశ్మిక మరణంతో జరిగిన ఉప ఎన్నికలలో ఆయన మరల రేవతీపతి భార్య అయిన కె.భారతి పై పోటీ చేసి పరాజయం పాలయ్యారు. 2014 ఎన్నికలలో తెలుగు దేశం పార్టీ తరపున టెక్కలి నియోజకవర్గం నుండి శాసనసభ్యులుగా గెలుపొందారు. శ్రీకాకుళం జిల్లాలో గల శ్రీకాకుళం పార్లమెంటు నియోజకవర్గంలో గల ఏడు శాసన సభ నియోజకవర్గాలలో ఒక్క పాతపట్నం శాసన సభ నియోజకవర్గం తప్ప అన్నింటిలో తెలుగుదేశం పార్టీ అభ్యర్థులు గెలుపొందడంతో జిల్లాలో తెలుగుదేశం పార్టీని అగ్రస్థానంలో నిలుపుటకు కృషిచేసిన అచ్చన్నాయుడును రాష్ట్ర కేబినెట్ లో కార్మిక శాఖను అప్పగించారు.
పుట్టంరాజువారి కండ్రిగ
పుట్టంరాజువారి కండ్రిగ, శ్రీ పొట్టి శ్రీరాములు నెల్లూరు జిల్లా, గూడూరు మండలానికి చెందిన గ్రామము..
ఈ గ్రామాన్ని ప్రముఖ క్రికెట్ క్రీడాకారుడు సచిన్ టెండూల్కర్ దత్తతకు తీసుకున్నాడు.
ఆపస్తంబ
అపస్తంబ కల్పసూత్రములు అనే పెద్ద భాగం లోని ఒక రూపమే అపస్తంబ ధర్మసూత్రములు. అంటే ఇది అక్షరాలా 'ముప్పై ప్రశ్నలు' పుస్తకాలు లేదా ప్రశ్నలు కలిగినది. ఈ ధర్మసూత్రముల యొక్క విషయాలు బాగా వ్యవస్థీకృతమై మరియు మంచి స్థితిలో జాగ్రత్తగా ఉండి మారవు. ఈ " 'ప్రశ్నలు' కర్మ సూత్రాల ఒక సేకరణ మరియు దేశీయ వేడుకలలో శౌతసూత్రంగా మంత్రపాఠంతో వినియోగించబడతాయి. గృహ్యసూత్రం దేశీయ ఆచారాలు కొరకు వ్యవహరిస్తుంది. చివరగా సుల్వసూత్రములు వేద ఆచారాలు కొరకు అవసరమైన జ్యామితి సూత్రాలు అని పిలవబడ్డాయి.ఈ ధర్మసూత్రములు బాగా నిర్వహించబడుతోంది మరియు ఇది రెండు పుస్తకాలుగా విభజించబడింది. ముందు మొదటి భాగములో విద్యార్థి సాధారణ నియమాలు వంటి సంబంధిత అంశాలపై అవసరమైన ఒప్పందాలు, దీక్షా, ఉపకారవేతనం, వేదం అధ్యయనం, స్మరించడం, శుద్ధీకరణ, తినడం, మరియు నిషిద్ధ ఆహారం, చట్టబద్ధమైన జీవనానికి, మరియు తపస్సు. అంశాలతో పూర్తిగా అంకితం మైన ఒక విద్యార్థిచదువు పూర్తి చేసుకుని ఇంటికి తిరిగి రావడం అనే అంశాలు ఉంటాయి. రెండవ పుస్తకం భాగములలో గృహస్థు సంప్రదాయం అవసరమైనది. ఇది " ఆశ్రమాలు" లోని నాలుగు ఆదేశాలు అయిన ఒక గృహస్థు విధులు, అనువంశికత, అంత్యక్రియలు మరియు రాజు వంటి అంశాలు పై వ్యవహరిస్తుంది.
మల్లు స్వరాజ్యం
మల్లు స్వరాజ్యం తెలంగాణ సాయుధ పోరాట యోధురాలు. మల్లు వెంకట నరసింహారెడ్డి సతీమణి
సూర్యాపేట జిల్లా తుంగతుర్తి మండలం కొత్తగూడెం గ్రామంలో 1931లో జన్మించిన మల్లు స్వరాజ్యం నిజాం సర్కారుకు ముచ్చెమటలు పట్టించి, రజాకార్ల పాలిటి సింహస్వప్నమై నిలిచింది. 1945-48 సంవత్సరాల్లో సాయుధ పోరాటాల్లో క్రియాశీలక పాత్ర పోషించి నైజాం సర్కారును గడగడలాడించింది. ఈమె పోరాటాల ధాటికి తట్టుకోలేక 1947-48లో ఈమె ఇంటిని పూర్తిగా దగ్ధం చేశారు. మల్లు స్వరాజ్యం [వరంగల్], కరీంనగర్, ఆదిలాబాద్ జిల్లాలో గిరిజనులను మేల్కొల్పింది.
ఈమె జానపద బాణీల్లో పాటలు కట్టి స్వయంగా పాడి గ్రామాలలోని ప్రజలను ఆకట్టుకునేది. ఈమె ఆంధ్రప్రదేశ్ శాసనసభకు నల్గొండ జిల్లా తుంగతుర్తి అసెంబ్లీ నియోజకవర్గం నుండి 1978-1983 ,1983-1984 సంవత్సరాలలో రెండు పర్యాయాలు సి.పి.ఐ.(ఎం)పార్టీ తరఫున ఎన్నికైంది. నల్లగొండకు చెందిన ప్రముఖ సాహితీవేత్త, తెలంగాణా యోధుడు, పార్లమెంటేరియన్ భీమిరెడ్డి నరసింహారెడ్డి ఈమెకు సోదరుడు.వామపక్ష భావాలతో, స్త్రీల ఆధ్వర్యంలో మొదలైన పత్రిక 'చైతన్య మానవి' సంపాదకవర్గంలో ఈమె ఒకరు.
ఈమె పాటల్లో ఒక ఉయ్యాలపాటలో కొంత భాగం:
వీరమరణం చెందిన 'మట్టారెడ్డి', 'అనంతరెడ్డి'లను స్మరిస్తూ బతకమ్మ పాటశైలిలో ఇలా వివరించింది.
వీరిమట్టారెడ్డి ఉయ్యాలో
ధీర అనంతారెడ్డి ఉయ్యాలో
మీవంటి వీరులు ఉయ్యాలో
మా మధ్య నిలబడి ఉయ్యాలో
మాకు వెలుగులు చూపి ఉయ్యాలో
ఓర్వదీ ప్రభుత్వంబు ఉయ్యాలో
పాత సూర్యాపేట ఉయ్యాలో
పోరాటమును చూడు ఉయ్యాలో
ప్రజల బలమును జూసి ఉయ్యాలో
పారిపోయిరి వాళ్ళు ఉయ్యాలో
మన ప్రజల రాజ్యమును
పొంది తీరాలమ్మ ఉయ్యాలో